Aduh, Tak Selesanya Bila Hidung Tersumbat Sebelah! Atasinya Dengan 5 Cara Ini

Setiap individu pasti pernah mengalami kondisi hidung tersumbat sebelah sekurang-kurangnya sekali seumur hidup.

Setiap kali ia berlaku, mungkin ramai yang hanya akan mengaitkannya dengan
 kondisi demam atau selesema yang biasa sahaja
.

Pun begitu, tahukah kalian itu mungkin petanda pelbagai penyakit? Jom teruskan membaca!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Bolehkah hidung tersumbat sebelah sahaja?

Untuk pengetahuan anda, penyumbatan yang berlaku dalam hidung sehingga menyukarkan pernafasan
adalah disebabkan oleh kewujudan mukus
.

Mukus yang wujud di sekitar kawasan nasal (hidung) dikenali sebagai hingus dan yang wujud di sekitar kawasan oral (mulut) dikenali sebagai kahak.

Sekiranya hidung kalian tersumbat, ini bermakna ia sudah terlalu penuh dengan hingus yang terkumpul akibat beberapa faktor tertentu seperti berikut:

Jangkitan

Alahan

Perubahan hormon

Perubahan suhu

Pengambilan makanan/minuman tertentu

Kalian juga harus tahu bahawa
pengumpulan dan penyumbatan hingus
 ini boleh berlaku pada kedua-dua atau sebelah lubang hidung sahaja.

Pengumpulan hingus ini seringkali dikaitkan dengan jangkitan virus atau bakteria termasuklah COVID-19!

Ia adalah antara petanda penyakit COVID-19?

Disebabkan seantero dunia kini sedang dilanda wabak pandemik COVID-19, maka sudah pasti akan timbul rasa panik apabila mengalaminya.

Ini kerana memang benar hidung tersumbat susah bernafas adalah antara simptom anda sudah dijangkiti virus korona baharu.

Namun adalah agak sukar untuk menentukan simptom yang dialami itu benar adalah jangkitan wabak ini atau berpunca daripada masalah lain.

Justeru, adalah wajar untuk kalian
 perhatikan juga simptom-simptom lain menurut Pertubuhan Kesihatan Sedunia (WHO)
 termasuklah:

Demam melebihi suhu 37.5 darjah celsius

Hidung tersumbat

Susah bernafas

Sakit tekak

Sakit kepala

Sakit sendi

Batuk

Letih

Lenguh

Ada juga kemungkinan di mana jangkitan virus ini tidak akan menunjukkan sebarang simptom ekoran sifat inkubasinya.

Apa punca lain keadaan kesihatan ini berlaku?

Seperti mana yang telah kami nyatakan di atas tadi, kemungkinan kondisi ini berlaku adalah
jangkitan virus seperti COVID-19
.

Selain virus korona baharu, wujud juga jangkitan virus yang lain seperti Influenza, Rhinovirus, Metapneumovirus, Respiratory syncytial virus (RSV) dan lain-lain.

Bukan itu sahaja, wujud juga kemungkinan bahawa anda sebenarnya menghidap beberapa keadaan kesihatan yang tidak disangka seperti berikut:

Sinusitis

Polip hidung

Deviasi septum hidung

Benda asing dalam hidung

Sakit kepala kluster

Alahan rhinitis

Bagi mengetahui rawatan yang sesuai untuk masalah ini, puncanya haruslah dikenal pasti terlebih dahulu sebelum kesimpulan boleh dibuat.

Disebabkan itu, anda dinasihatkan untuk berjumpa dengan doktor bagi mendapatkan diagnosis sekiranya perkara ini terus berlarutan.

Apa cara mengatasi hidung tersumbat sebelah?

Sama ada ia berlaku pada kedua-dua belah hidung atau sebelah sahaja, kondisi ini sudah tentu akan menjejaskan kehidupan seharian.

Selain daripada rawatan, ubatan atau prosedur, terdapat juga aspek lain seperti makanan dan minuman yang mampu melegakan kondisi ini.

Berikut merupakan antara cara mengatasi sebelah hidung tersumbat secara tradisional:

#1. Vitamin C

Ia dapat membantu meningkatkan dan menguatkan daya tahan tubuh badan terhadap sebarang jenis penyakit.

Antara contoh makanan yang tinggi kandungan
vitamin C
 adalah buah-buahan seperti oren, epal atau mangga serta pelbagai sayur-sayuran hijau.

Cara mengatasi hidung tersumbat sebelah #2. Madu

Ia adalah antara ubatan tradisional yang terbaik dalam membantu melegakan hidung tersumbat sebelah susah bernafas.

Ini kerana madu mengandungi ciri-ciri antibakteria dan antiradang yang sangat kuat dan mudah diambil hanya dengan melarutkannya ke dalam minuman.

#3. Beri

Terutamanya jenis beri biru
, ia mengandungi kandungan antioksidan yang sangat tinggi serta sangat kaya dengan vitamin C.

Disebabkan itu, ia sangat bagus dalam mengatasi masalah hidung berair dan tersumbat.

#4. Bawang

Ia mengandungi ciri-ciri antibakteria
 yang sangat aktif dalam melawan virus punca selesema sekali gus bagus untuk merawat hidung tersumbat.

Ia juga boleh dimakan secara mentah atau dijadikan sebagai rempah di dalam masakan.

#5. Minum teh panas

Ia bukan sahaja mampu membantu melegakan hidung tersumbat dan berair malahan juga berupaya membuatkan tubuh badan jadi segar.

Teh panas
 terutamanya
teh hijau
 atau teh hitam sangat kaya dengan flavonoid -sejenis bahan antiradang yang boleh meningkatkan imuniti badan individu.

Sekiranya anda mengalami masalah hidung tersumbat sebelah susah bernafas, jangan bertangguh dan segera berjumpa doktor untuk diagnosis sebelum rawatan, ubatan atau prosedur dapat dilakukan!


10 Masalah Ini Punca Anda Alami Tangan Bergetar, Jangan Ambil Ringan!

“Ajai, kau
nervous
ke? Tangan bergetar je dari tadi,” seloroh Farid dengan teman sekerjanya. Kalau anda perasan, memang kadang-kadang tangan kita akan bergetar, sama ada semasa membuat sesuatu ataupun semasa rehat.

Apakah punca sebenar keadaan ini dan adakah ia normal? Jom, artikel ini akan membantu anda memahami keadaan ini selanjutnya.

Tangan bergetar dengan tremor, sama ke?

Tremor
 ialah pengecutan otot yang tidak disengajakan dan berirama yang menyebabkan getaran atau gegaran pada seluruh badan.

Secara umumnya, pergerakan ini mudah diperhatikan di
bahagian tangan
, tetapi boleh berlaku di lengan, kepala, pita suara, kaki dan seluruh tubuh.

Keadaan ini boleh berlaku secara berkala atau berterusan. Selalunya, ia berlaku dengan sendirinya atau berlaku akibat gangguan lain.

Tangan menggeletar paling kerap berlaku pada orang dewasa pertengahan umur dan warga tua. Meskipun begitu, ia boleh berlaku dalam semua lingkungan umur. Pergerakan ini secara amnya mempengaruhi lelaki dan wanita sama rata.

Jangan risau, keadaan ini tidak membahayakan nyawa anda! Namun, sesiapa yang mempunyai keadaan ini akan berasa sukar bahkan mustahil untuk melakukan pekerjaan atau tugas seharian.

Punca tangan bergetar

Secara umumnya, getaran tubuh disebabkan masalah atau gangguan di bahagian otak yang mengawal pergerakan kita.

Sebilangan besar jenis getaran masih tidak diketahui puncanya, walaupun terdapat beberapa bentuk yang berkait dengan keturunan.

1. Getaran fisiologi

Sebenarnya, keadaan tubuh badan menggigil atau bergetar kadangkala ialah normal.

Contohnya, jika anda melunjurkan kedua-dua tangan ke depan, tangan anda pasti akan bergetar sedikit. Getaran ini boleh menjadi lebih ketara dalam sesetengah situasi seperti:

Semakin meningkat usia

Semasa anda letih, cemas, tertekan atau marah

Suasana yang sejuk

Selepas minum
minuman yang berkafein
 atau merokok

Kadang-kadang, getaran tubuh yang kita rasakan merupakan isyarat daripada badan yang menunjukkan bahawa anda memerlukan rehat, makan,  atau perlu mengurangkan kafein dan sebagainya.

2. Keadaan neurologi

Beberapa keadaan neurologi yang boleh menyebabkan tangan menggeletar ialah:

a) Sklerosis berbilang

Ramai orang yang didiagnosis dengan keadaan ini akan mengalami sedikit getaran tubuh. Getaran sering berkembang apabila penyakit merosakkan sistem saraf pusat yang mengawal pergerakan.

b) Strok

Strok iskemia
berlaku apabila terdapat gumpalan darah menyekat saluran arteri, yang menghalang darah untuk sampai ke otak.

Ini boleh mengakibatkan kerosakan berterusan pada laluan neurologi dan menyebabkan getaran.

c) Parkinson

Getaran merupakan
tanda awal penyakit Parkinson
. Biasanya, Parkinson terjadi pada orang yang berusia di atas 65 tahun.

Berbeza dengan tremor esensial, tangan penderita Parkinson akan selalu bergetar meskipun dalam keadaan rehat. Tangan bergetar akan menjadi lebih ketara semasa tekanan atau emosi yang kuat.

d) Kecederaan otak traumatik

Kecederaan fizikal
pada otak juga boleh merosakkan saraf yang berperanan dalam mengkoordinasikan pergerakan tubuh. Tangan menggeletar boleh berlaku apabila kecederaan mempengaruhi saraf tertentu.

3. Gangguan pergerakan

Salah satu gangguan pergerakan yang biasa dijumpai ialah
tremor
esensial. Faktor terjadinya
tremor
esensial masih belum diketahui sepenuhnya, tetapi saintis percaya ia berkait dengan genetik dan usia.

Getaran biasanya mempengaruhi kedua-dua belah badan, tetapi akan nampak lebih ketara pada tangan yang dominan.

4. Kesan sampingan ubat-ubatan

Ubat-ubatan tertentu juga boleh mengakibatkan getaran termasuklah:

Sebilangan ubat penyakit lelah

Amfetamin

Kafein yang diambil berlebihan

Kortikosteroid

Ubat-ubatan yang digunakan untuk merawat penyakit psikiatri dan neurologi

Dapatkan nasihat daripada doktor anda jika anda mempunyai getaran akibat kesan sampingan ubat-ubatan sebelum berhenti mengambil ubat tersebut.

5. Keadaan psikiatri

Gangguan psikiatri yang kerap dikaitkan dengan tangan bergetar ialah kemurungan, kecelaruan keresahan, serangan panik atau
gangguan tekanan pasca-trauma (PTSD).

Gejalanya berbeza mengikut individu tetapi sering bermula secara tiba-tiba dan boleh mempengaruhi semua bahagian badan.

Getaran tubuh lebih ketara pada masa tekanan dan berkurang atau hilang sepenuhnya ketika tekanan berkurangan.

Masalah kesihatan lain yang berkait dengan tangan bergetar

Terdapat beberapa masalah kesihatan yang lain berkait dengan keaadaan ini seperti:

Gangguan degeneratif yang diwarisi seperti ataksia keturunan

Penyalahgunaan alkohol
atau penarikan diri daripada alkohol

Keracunan merkuri

Hipertirodisme, atau tiroid yang terlalu aktif

Kegagalan hati atau buah pinggang

Konklusi

Walapun ia tidak membawa maut, tetapi keadaan ini boleh mengganggu kehidupan seharian anda.

Anda haruslah mendapatkan rundingan daripada doktor sekiranya keadaan anda semakin teruk dari masa ke masa atau mempengaruhi aktiviti harian anda.


12 Hospital & 6 Makmal Kesihatan Malaysia SEDIA Untuk Ujian Pengesanan COVID-19, Penting Ini!

*
Untuk
mendapatkan
 lebih banyak info tentang coronavirus di Malaysia, sila layarinya di sini.

Penularan wabak novel coronavirus atau COVID-19 disahkan sebagai  pandemik oleh Pertubuhan Kesihatan Sedunia (WHO).

Sudah tentu, yang menjadi
tumpuan kini adalah tempat saringan COVID-19 Malaysia
, pengesahan. Berikut adalah senarai klinik saringan covid.

Statistik COVID-19 di Malaysia seperti berikut:

[covid_19]

Rawatan COVID-19
: Sampel di rumah

Kementerian Kesihatan Malaysia (KKM) menyediakan perkhidmatan pengambilan sampel COVID-19 di rumah untuk individu yang ingin membuat ujian pengesanan penyakit.

Ia khusus untuk mereka yang tidak menepati kriteria pesakit dalam siasatan (PUI).

“Perkhidmatan ini membolehkan individu awam yang tidak mempunyai gejala menjalani ujian COVID-19 di rumah tanpa perlu hadir ke kemudahan kesihatan,’ – Pengarah Kesihatan, Datuk Dr Noor Hisham Abdullah

Perkhidmatan yang disediakan itu adalah 1 bentuk kerjasama antara hospital dan 11 pembekal perubatan swasta, seperti:

Bookdoc

DoctorOnCall

Pantai Premier Pathology Sdn Bhd

Lablink (M) Sdn Bhd (KPJ)

Qualitas Medical Group Sdn Bhd

Gleneagles Kuala Lumpur

Twin Tower Medical Centre KLCC

Pantai Hospital Kuala Lumpur

Pantai Hospital Cheras

Pantai Hospital Klang

Pantai Hospital Ayer Keroh

Perkhidmatan pengambilan sampel akan dilakukan oleh pegawai perubatan dan paramedik swasta terlatih dan sampel akan dihantar ke makmal swasta untuk dianalisis.

Langkah tangani penularan wabak di Malaysia

Umumnya, terdapat beberapa langkah untuk menangani sebarang kes yang melibatkan
penularan wabak berjangkit di Malaysia
.

Contohnya seperti kes untuk rawatan
virus korona
 ini, antara langkah-langkah yang akan diambil oleh pihak kementerian kesihatan adalah:

Pertama

Individu yang disyaki dijangkiti wabak penyakit
berjangkit
ini akan diasingkan.

Kedua

Kakitangan kesihatan perubatan
perlu dilengkapi dengan alat
perlindungan
 khas
 untuk memastikan mereka tidak dijangkiti.

Ketiga

Hospital berkenaan perlu mempunyai keupayaan untuk melakukan prosedur pengesanan dan pemantauan.

Senarai klinik saringan covid

Berikut adalah
senarai klinik saringan covid yang boleh dikunjungi untuk mendapatkan
 rawatan COVID-19
:

Hospital Sultanah Bahiyah, Alor Setar, Kedah – 04-7406233

Hospital Pulau Pinang, Pulau Pinang – 04-2225333

Hospital Raja Permaisuri Bainun, Ipoh, Perak – 05-2085000

Hospital Sungai Buloh, Selangor – 03-61454333

Hospital Kuala Lumpur, Kuala Lumpur – 03-26155555

Hospital Tuanku Ja’afar, Seremban, Negeri Sembilan – 06-7623333

Hospital Melaka, Melaka – 03-2892344

Hospital Sultanah Aminah, Johor – 07-2231666

Hospital Tengku Ampuan Afzan, Kuantan, Pahang – 09-5133333

Hospital Sultanah Nur Zahirah, Kuala Terengganu, Terengganu – 09-6212121

Hospital Raja Perempuan Zainab II, Kelantan – 09-7452000

Hospital Umum Kuching, Sarawak – 082-276666

6 makmal kesihatan awam

Sumber: infosihat.gov.my

Selain daripada hospital awam, turut disenaraikan 6 makmal kesihatan awam turut tersenarai sebagai tempat saringan COVID-19 Malaysia:

Makmal Kesihatan Awam Ipoh, Perak

Makmal Kesihatan Awam Kebangsaan (MKAK) Sungai Buloh, Selangor

Institut Penyelidikan Perubatan (IMR), Kuala Lumpur

Makmal Kesihatan Awam Kota Bharu, Kelantan

Makmal Kesihatan Awam Johor Bahru, Johor

Makmal Kesihatan Awam Kota Kinabalu, Sabah

Jika
mengesyaki diri anda mahupun ada ahli keluarga yang mungkin dijangkiti virus corona ini,
pastikan anda melakukan pemeriksaan dengan segera
!

https://www.facebook.com/1634329383494261/videos/2789383271108165/

Langkah melindungi diri dari virus corona & tanda tanda COVID

Sudah pasti mencegah itu lebih baik daripada merawat, bukan?

Jadi di sini, disertakan langkah-langkah pencegahan yang boleh diamalkan untuk melindungi diri dan individu sekeliling anda daripada dijangkiti wabak novel Coronavirus.

1. Jaga tahap kebersihan

Pastikan anda mengamalkan tahap
kebersihan diri
 yang tinggi. Anda disarankan untuk kerap mencuci tangan menggunakan air dan sabun bersama teknik cucian yang betul atau
gel pembersih tangan
(
hand sanitizer
).

 Jangan lupa untuk pakai 3 lapisan topeng muka yang diluluskan daripada aspek perubatan, dan bukan sebarangan topeng muka, okay?

2. Lawatan ke tempat berlaku wabak

Sebaiknya,
elakkan sebarang lawatan ke kawasan yang berisiko dijangkiti ini
.

Tetapi jika anda tidak dapat mengelak dari pergi ke kawasan atau tempat yang berlaku wabak ini, berikut adalah beberapa perkara yang perlu anda lakukan:

Pastikan anda sentiasa membawa bersama penutup muka dan hidung (
mask
) serta gel pembersih tangan (
hand sanitizer
)

Hindari daripada mengunjungi tempat tumpuan ramai dan bergaul rapat dengan mana-mana individu yang mempunyai sebarang simptom jangkitan seperti:

Demam

Selesema

Sakit tekak

Batuk

Sakit kepala

Sakit badan

Sesak nafas

Elakkan daripada melawat ladang haiwan, pasar yang menjual haiwan hidup, tempat sembelihan haiwan atau menyentuh sebarang jenis haiwan

Elakkan daripada memakan sebarang produk
haiwan
 yang mentah atau tidak dimasak sempurna

Sempena
Perintah Kawalan Pergerakan yang dilaksanakan bermula 18 hingga 31 Mac 2020
, anda dinasihatkan untuk mengurangkan pergerakan di luar rumah dan sebarang tempat awam.

Rawatan perubatan

Pastikan anda mendapatkan rawatan perubatan dengan kadar segera sekiranya anda jatuh sakit.

Jika anda mengalami simptom jangkitan saluran pernafasan seperti
demam
, batuk mahupun kesukaran untuk bernafas, yang berlaku dalam tempoh 14 hari selepas pulang daripada lawatan tersebut, segera dapatkan rawatan.

Selain itu, pastikan anda turut memaklumkan mengenai sejarah percutian anda kepada doktor yang merawat anda.

Kesimpulan

Wabak novel coronavirus yang berasal dari Wuhan ini bukanlah satu jangkitan yang boleh dipandang remeh.

 Jadi sekiranya anda mengalami sebarang simptom virus ini, pastikan anda melakukan pengesanan salah satu tempat saringan COVID-19 Malaysia.

Semoga
 senarai klinik saringan COVID berikut dapat membantu memudahkan urusan anda.

[mc4wp_form id=’115319″]

#HelloHealthGroup, #hellodoktor, #HelloHealthCoronavirus

Anda mungkin berminat untuk baca artikel ini:

Perintah Kawalan Pergerakan, Langkah Efektif Bendung Korona Virus Di Malaysia

KKM Isytihar Khidmat Pemeriksaan Virus Corona Di Rumah

Tular Kes Coronavirus Di KL, JANGAN Pentingkan Diri! Kuarantin Langkah Utama

Perintah Kawalan Pergerakan, Langkah Efektif Bendung Korona Virus Di Malaysia

Berkesankah Alat Pembersih Udara (Air Purifier) Dalam Mencegah Coronavirus?

Sistem Saringan Coronavirus Ditipu Wanita Dari China!


Kondom Jejaskan Kenikmatan Seks? Alamak, Cara Penggunaan Anda Mungkin Salah!

Jika ditanyakan kepada mana-mana
pasangan suami isteri yang sedang merancang
, pasti rata-rata mereka akan menganggap pakai kondom adalah teknik kontrasepsi yang terbaik. Namun, di sebalik manfaat ini terlindung satu perkara yang tidak menyeronokkan iaitu seks dengan kondom akan menjejaskan kenikmatan hubungan intim!

Benarkah begitu? Teruskan pembacaan anda untuk mengetahui jawapannya!

Untuk mendapatkan lebih banyak info tentang Kesihatan Seksual, sila dapatkannya
di sini.

Perkaitan antara seks dengan pakai kondom

Kondom adalah salah satu daripada alat kontrasepsi berupa sarung getah yang dipakai pada zakar suami ketika berasmara dengan isteri, dalam usaha pasangan untuk mencegah kehamilan serta
pelbagai penyakit jangkitan kelamin
 (STD).

Penggunaan kondom turut dikenali sebagai antara teknik kontrasepsi yang paling efektif kerana ia mampu mencegah kehamilan dengan peratusan sekitar 90%!

Namun, ada segelintir pasangan suami isteri yang tidak percaya atau tidak mahu menggunakannya kerana beranggapan ia akan menjejaskan kenikmatan ketika bersenggama.

Menurut kajian dari Emory University, kira-kira 1 pertiga dari pasangan yang dikaji akan hilang ereksi setelah memakai kondom.

Kenyataan ini turut diperkuatkan lagi dengan kajian terbitan jurnal
Arch Sex Behav
yang mengatakan majoriti pasangan dari 115 suami isteri yang dikaji lebih menggemari seks tanpa kondom. Ini didasari oleh faktor kondom akan menurunkan kepuasan seksual akibat kurangnya sentuhan kulit ke kulit secara langsung.

Dalam erti kata yang lain, seks dengan kondom memang boleh menjejaskan kenikmatan seks.

Namun, perkara ini mungkin terjadi akibat pasangan
salah cara penggunaan kondom.

Persoalannya, bagaimanakah cara pakai kondom yang betul agar ia tidak akan menjejaskan kenikmatan seks?

Cara pakai kondom yang betul agar kenikmatan seks tidak terjejas

Sebenarnya, pakai kondom tidak akan menjejaskan kenikmatan hubungan kelamin anda dan pasangan jika kena pada caranya.

Setiap kali bercadang untuk bersetubuh bersama pasangan dengan pakai kondom, pastikan anda perhatikan perkara berikut terlebih dahulu:

#1. Pilih saiz kondom yang sesuai

Perkara paling penting dalam penggunaan alat kontrasepsi ini adalah saiznya. Encik suami
harus memilih saiz kondom yang sesuai
 dengan zakar yakni tidak terlalu ketat atau terlalu longgar.

Jika kondom terlalu ketat, ia mungkin akan menyebabkan rasa sakit, pedih dan tidak selesa akibat dari tekanan yang berlaku pada saluran darah zakar anda. Kondom yang terlalu longgar pula tidak akan berfungsi dengan sebaiknya dan boleh tertanggal dari zakar.

Lebih membimbangkan, saiz kondom yang tidak sesuai juga boleh mengakibatkan kondom bocor atau air mani terkeluar dari sarung getah ini lantas meningkatkan risiko kehamilan luar jangkaan berlaku.

Jadi, sila pilih saiz kondom yang tepat dengan zakar anda ketika sedang mengalami ereksi ya!

#2. Guna pelincir bersama dengan kondom

Antara kesilapan yang selalu dilakukan oleh pasangan adalah melakukan seks dengan
kondom tanpa sebarang pelincir
. Mungkin inilah punca kenikmatan seks kurang dirasai ketika berasmara dengan alat kontrasepsi ini!

Menurut Dr. Hilda Hutcherson yang merupakan seorang Pakar Obstetrik dan Ginekologi di Columbia University, cara yang betul menggunakan kondom adalah dengan menyertakan pelincir sekali agar penetrasi tidak berasa terlalu kering dan sakit akibat kekurangan cecair.

Menurutnya lagi, suami isteri disarankan menggunakan 1 hingga 2 titis pelincir pada kondom yang diperbuat dari bahan berasaskan silikon.

Ini kerana ia lebih tahan lama berbanding pelincir yang diperbuat daripada bahan berasaskan air. Jika kurang pasti, dapatkan nasihat dari doktor terlebih dahulu.

#3. Cuba elak pakai kondom yang boleh mendatangkan reaksi alahan

Cuba bayangkan di saat anda dan pasangan sedang asyik berasmaradana dengan pakai kondom, tiba-tiba sahaja
alat kemaluan anda diserang reaksi alahan
? Sudah pasti ia akan menjejaskan kenikmatan seks kalian bukan?

Oleh itu, cuba elak dari menggunakan kondom yang boleh mendatangkan reaksi alahan seperti getah. Tanyakan pada doktor bahan apakah yang akan mendatangkan reaksi alahan ini kepada anda dan jangan sesekali menggunakannya lagi!

Namun, secara umumnya terdapat 3 bahan utama lain selain getah yang dipercayai boleh meminimumkan risiko alahan iaitu:

polyurethane: diperbuat daripada bahan plastik alternatif yang bukan berasaskan lateks serta lebih nipis daripada lateks

polyisoprene: memiliki tekstur yang hampir sama dengan lateks namun lebih lembut dan fleksibel berbanding polyurethane

lambskin: terhasil dari bahan organik iaitu usus haiwan seperti lembu, kambing atau biri-biri

#4. Bereksperimen dengan pelbagai jenis kondom

Salah satu dari sebab kenikmatan seks terjejas akibat penggunaan kondom adalah kerana pasangan asyik menggunakan kondom yang sama sahaja.
Apa kata suami isteri bereksperimen
?

Di pasaran kini, sudah terdapat banyak variasi kondom yang beraneka bentuk, tekstur serta perisa.

Oleh itu, cubalah bertukar kepada jenis kondom yang lain jika ada jenis yang tidak kena dengan citarasa kalian berdua.

Sebagai contoh, terdapat kondom berperisa nasi lemak atau bertekstur durian buat pasangan yang gemarkan seks ekstrem. Jadi, cubalah bereksperimen dengan pelbagai variasi kondom ini ya!

Konklusi

Kesimpulannya, memang benar seks dengan kondom boleh menjejaskan kenikmatan seks jika tidak kena pada caranya.

Jadi, gunakanlah kondom dengan cara yang betul, tepat dan sesuai dengan selera anda!

Namun, ini hanyalah cadangan semata-mata. Jika anda dan pasangan terdapat sebarang kebimbangan mengenai perkara ini, sila rujuk doktor berhampiran dengan anda ya?

Hello Health Group
 tidak menyediakan nasihat perubatan, diagnosis, atau rawatan.


PMS, Selalu Dengarkan? Tapi Apa Maksud Sebenarnya? Ini Info Lengkap PMS Wanita!

Apa itu PMS? Sindrom pramenstruasi (PMS) adalah keadaan yang
menjejaskan emosi, kesihatan fizikal, dan tingkah laku wanita
 pada hari-hari tertentu kitaran menstruasi, sebelum haid.

Usah risau, kerana PMS adalah 1 kondisi normal dan kerap menimpa kaum Hawa. Gejalanya turut menjejaskan lebih daripada 90% wanita haid.

Simptom PMS pula bermula 5 hingga 11 hari sebelum didatangi haid dan biasanya akan menghilang sebaik sahaja haid bermula. Malangnya, punca PMS masih menjadi tanda tanya.

Untuk mendapatkan lebih banyak info tentang Kesihatan Wanita, sila dapatkan
di sini
.

Apa itu PMS: Simptom-simptom

Setelah persoalan apa itu PMS dapat difahami, sekarang mari kita beralih kepada gejala-gejalanya yang boleh dikenal pasti!

Senarai tanda dan gejala yang berpotensi untuk sindrom pramenstruasi adalah banyak, tetapi kebanyakan wanita hanya mengalami sesetengah daripada masalah berikut:

Simptom emosi dan tingkah laku

Ketegangan atau keresahan

Mood tertekan

Terasa ingin menangis

Perubahan mood, mudah iritasi atau marah

Perubahan selera makan dan mengidam  makanan

Masalah untuk tidur (insomnia)

Pengasingan sosial

Kebolehan untuk fokus yang lemah

Perubahan dalam libido (rangsangan seks)

Simptom fizikal

Sakit sendi atau otot

Sakit kepala

Keletihan

Kenaikan berat badan berkaitan dengan
water retention

Kembung perut

Kesakitan payudara

Pertumbuhan jerawat

Sembelit atau cirit-birit

Tidak bertoleransi terhadap alkohol

Kitaran haid seseorang wanita berlangsung rata-rata selama 28 hari. Ovulasi, tempoh masa telur (
ovum
) dilepaskan dari ovari, berlaku pada hari ke-14 kitaran.

Menstruasi, atau pendarahan pula berlaku pada hari ke-28 kitaran. Simptom apa itu PMS boleh bermula sekitar hari ke-14 dan berterusan sehingga 7 hari selepas permulaan haid.

PMS wanita, kenali punca-puncanya

Disebab penyebab PMS wanita masih tidak diketahui, beberapa faktor dikatakan boleh menyumbang kepada keadaan:

Perubahan siklik dalam hormon:
 Tanda dan simptom sindrom pramenstruasi berubah dengan
turun naik hormon dan menghilang dengan kehamilan atau menopaus.

Perubahan kimia pada otak:
 Perubahan serotonin, bahan kimia otak (
neurotransmitter
) yang dikata memainkan peranan penting bagi perubahan mood, berupaya mencetuskan gejala PMS. Jumlah serotonin yang tidak mencukupi juga mampu memicu kemurungan pramenstruasi, keletihan,
craving
 dan kesukaran tidur.

Kemurungan:
 Sesetengah wanita dengan PMS yang teruk mengalami depresi yang tidak didiagnosis.

Apa itu PMS: Pilihan rawatan untuk PMS wanita

Kadar kejayaan ubat-ubatan dalam menghilangkan simptom adalah berbeza mengikut individu. Antara ubat yang kerap diberikan untuk PMS merangkumi:

Antidepresi:

Selective serotonin reuptake inhibitors
 (SSRI) yang merangkumi
fluoxetine, paroxetine
,
sertraline
 dan lain-lain telah berjaya mengurangkan gejala mood. SSRI adalah rawatan
 first line
 untuk PMS atau PMDD yang teruk. Ubat ini biasanya perlu diambil setiap hari.

Nonsteroidal anti-inflammatory drugs
 (NSAID):
 Diambil sebelum atau pada permulaan haid, NSAID seperti ibuprofen atau
 naproxen sodium
 dapat meredakan kekejangan dan ketidakselesaan payudara.

Diuretik:
 Apabila bersenam dan mengehadkan pengambilan garam masih tidak mencukupi untuk mengurangkan kenaikan berat badan, maka mengambil pil air (diuretik) membantu tubuh membuang lebihan cecair melalui buah pinggang.

Kontraseptif hormon:

Ubat-ubatan preskripsi ini bertindak menghentikan ovulasi,
 yang dapat menghilangkan simptom PMS.

Perubahan gaya hidup & rawatan di rumah

Malangnya, PMS tidak dapat disembuhkan, tetapi jangan risau kalian masih boleh mengambil langkah-langkah untuk mengurangkan gejala.

Apa itu PMS: Perubahan diet

Ambil makanan dalam porsi yang lebih kecil dapat mengurangkan kekembungan

Hadkan makanan tinggi garam dan masin untuk elak masalah kembung dan
water retention

Pilih makanan tinggi karbohidrat kompleks, seperti buah-buahan, sayur-sayuran dan biji-bijian

Selitkan senaman ke dalam rutin harian

Cuba unuk bersenam sekurang-kurangnya
30 minit brisk walking, berbasikal, berenang atau aktiviti fizikal
 lain beberapa kali dalam seminggu.

Melakukan senaman harian yang berkala pastinya bermanfaat dan dapat meningkatkan kualiti kesihatan keseluruhan serta mengurangkan gejala tertentu, seperti keletihan dan kemurungan!

Kurangkan stres

Dapatkan tidur yang mencukupi

Praktik
progressive muscle relaxation
 atau senaman
deep-breathing
 untuk bantu mengurangkan sakit kepala, kegelisahan atau masalah tidur (insomnia)

Catat simptom selama beberapa bulan

Buat rekod untuk mengenal pasti pencetus dan tempoh masa gejala yang anda alami.

Ini akan membolehkan kalian menghasilkan strategi yang dapat membantu mengurangkan gejala dialami.

Rawatan alternatif

Antara rawatan alternatif yang digunakan untuk mengawal dan mengurangkan gejala sindrom pramenstruasi adalah:

Makanan tambahan/suplemen vitamin:
 Kalsium, magnesium, vitamin E dan vitamin B-6 kesemuanya dilaporkan dapat mengurangkan simptom, namum bukti agak tidak mencukupi

Remedi herba:
 Sesetengah wanita melaporkan ramuan herba tertentu berjaya melegakan gejala PMS, seperti ginkgo, halia,
chasteberry
, minyak
evening primrose
 dan
St. John’s wort.
 Tetapi, remedi herba tidak dikawal oleh
 Food and Drug Administration
, maka tiada rekod keselamatan atau keberkesanan produk yang boleh dijadikan panduan

Akupunktur:
 Akupunktur dilakukan dengan memasukkan jarum keluli tahan karat yang telah disteril ke dalam kulit pada titik-titik badan yang tertentu. Sebilangan wanita juga dikatakan berjaya mengurangkan simptom PMS usai rawatan ini

Konklusi

Majoriti wanita mengalami sekurang-kurangnya 1 gejala PMS sebelum datang bulan.

Turun naik hormon mungkin memainkan peranan yang penting dalam PMS, tetapi penyebabnya masih belum dapat dikenal pasti.

Pengambilan ubat tahan sakit di kaunter, melakukan modifikasi diet yang bersesuaian dan menguruskan stres yang dihadapi berkemungkinan besar dapat bantu mengurangkan gejala PMS wanita.

Pun begitu, sekiranya gejala dialami bertambah parah hingga mengganggu rutin hidup, pastikan untuk melakukan janji temu bersama doktor atau pakar sakit puan untuk didiagnosis dan mendapatkan rawatan bersesuaian.


6 Salah Faham Tentang Sindrom Down Yang Ramai Percaya, No #4 Tolonglah BERHENTI Percaya!

Golongan seperti kanak-kanak sindrom Down seringkali perlu berhadapan dengan stigma negatif masyarakat yang kurang mengetahui keadaan sebenar penghidapnya.

Stigma-stigma ini wujud berdasarkan kurangnya pendedahan berkenaan situasi sebenar penghidap sindrom Down
.

Selain itu, berlaku kurangnya sikap cakna, ambil peduli atau ambil berat berkenaan hal penghidap sindrom Down.

Selain daripada itu, terdapat juga beberapa salah faham yang sering berlegar berkenaan sindrom Down.

Jika tidak terdapat penerangan berkenaan tanggapan yang salah ini, kesalah fahaman ini akan terus bermain-main dalam minda anggota masyarakat seolah-olah ia adalah benar.

Bagi menjawab segala salah faham yang pernah muncul, kami akan menerangkan secara ringkas
berkenaan isu-isu sindrom Down
.

#1. Salah faham 1: Hanya ibu bapa yang lebih berusia akan mendapat anak dengan sindrom Down.

Realiti:
 Berdasarkan kajian oleh
Center for Diseases Control
 atau CDC, 80% kanak-kanak penghidap sindrom Down dilahirkan oleh ibu yang berumur kurang daripada 35 tahun.

Kajian CDC tersebut menyatakan bahawa peluang untuk mendapat anak sindrom Down seiring dengan usia yang meningkat adalah semakin tinggi.

Artikel berkaitan:
 5 Peringkat Umur Ibu Dan Berapa Banyak Risiko Sindrom Down Pada Bayi

Walau bagaimanapun, memandangkan ibu yang lebih muda adalah lebih mudah melahirkan anak, maka kebanyakan anak penghidap sindrom Down dilahirkan oleh ibu muda.

#2. Salah faham 2: Kanak-kanak sindrom Down akan merosakkan perkahwinan

Realiti:
 Satu kajian menyatakan, kadar perceraian dalam kalangan keluarga yang mempunyai penghidap sindrom Down adalah lebih rendah.

#3. Salah faham 3: Kanak-kanak penghidap sindrom Down mempunyai jangka hayat yang rendah

Realiti:
 Purata jangka hayat penghidap sindrom Down adalah sebanyak 60 tahun. Terdapat sesetengah daripada mereka ini juga memiliki jangka hayat sehingga 80 tahun.

#4. Salah faham 4: Penghidap sindrom Down tidak boleh membaca atau menulis

Realiti:
 Hampir semua penghidap sindrom Down mengalami gangguan kognitif, namun ada yang
 berkebolehan untuk belajar membaca dan menulis
.

Walau bagaimanapun, guru yang terlibat perlulah seorang yang terlatih, mempunyai jangkan yang tinggi terhadap pelajarnya, selain kemajuan pelajar dinilai secara formal.

#5. Salah faham 5: Penghidap sindrom Down mempunyai rupa yang sama

Realiti:
 Tidak semua penghidap sindrom Down semestinya mempunyai ciri yang sama, tetapi kebanyakan daripada mereka mempunyai ciri yang hampir serupa.

Kebanyakan mereka mempunyai bentuk mata yang sama dan ketinggian yang sedikit rendah, tetapi tidak semua mempunyai sifat sebegitu.

#6. Salah faham 6: Penghidap sindrom Down sentiasa gembira

Realiti:
 Ini ternyata salah satu tanggapan yang silap. Penghidap sindrom Down juga
mempunyai pelbagai perasaan seperti gembira, sedih, marah dan kecewa sepertimana individu lain
.

Satu kajian malah menunjukkan bahawa penghidap sindrom Down
mempunyai risiko yang lebih tinggi untuk mengalami kemurungan
, dan ia kekal tidak dirawat memandangkan ramai yang tidak begitu mengambil berat berkenaan apa yang dirasakan oleh kanak-kanak sindrom Down.

Kesimpulan

Selepas membaca berkenaan hal ini, kami pasti anda telah tahu bahawa kesemua perkara yang sering anda fikirkan berkenaan penghidap sindrom Down adalah salah dan kurang tepat.

Bagi mereka yang telah mengetahui kebenarannya, sebarkan fakta ini jika anda berhadapan dengan individu lain yang masih mempunyai persepsi yang salah atau negatif terhadap penghidap sindrom Down. Tindakan ini bermula daripada diri anda!

Baca juga:

Punca Sindrom Down Berlaku yang Anda Perlu Tahu

Jangan Hancurkan Harapan Anak Sindrom Down

Membesarkan Anak Sindrom Down

Sindrom Down: Hargai Perbezaan

5 Peringkat Umur Ibu Dan Berapa Banyak Risiko Sindrom Down Pada Bayi


Pernah Dengar Halia Bara? Katanya, Sangat Bagus Untuk Kejantanan Lelaki!

Kaum Adam perlu tahu ada banyak
 herba yang bagus buat kesihatan seksual
 mereka dan khasiat halia bara untuk lelaki juga tidak terkecuali. Persoalannya, apa manfaat yang halia merah ini boleh bawa kepada orang lelaki?

Jom terus baca artikel ini untuk tahu!

Untuk mendapatkan lebih banyak info tentang Kesihatan Lelaki, sila dapatkannya
di sini.

Lelaki & masalah batin yang dialami

Masalah lemah tenaga batin bukan satu perkara yang asing bagi lelaki. Mungkin ramai kaum Adam yang mengalami isu ini namun tidak mengakuinya disebabkan rasa malu atau takut tentang masalah mereka.

Antara masalah seksual yang paling biasa dialami lelaki adalah
ereksi tidak kuat, ejakulasi pramatang serta lemah libido
 yang tiada sebarang tindakan atau rawatan lanjutan.

Disebabkan itu juga, tidak kurang ramai lelaki yang mengambil keputusan untuk mencuba kaedah perubatan alternatif tradisional jika ada masalah batin seperti melalui pengambilan herba.

Antara herba yang popular digunakan di dalam isu ini adalah ginseng, maca, yohimbine, ginkgo biloba dan tentu sekali halia tidak kira sama ada warna putih, kuning atau merah.

Namun, benarkah jika herba di atas termasuk halia bara
 bagus untuk rawat masalah batin lelaki
?

Apa itu halia bara @ halia merah?

Sebelum pergi dengan lebih lanjut, anda perlu tahu bahawa halia bara adalah
salah satu daripada jenis tumbuhan yang paling sihat
 sama seperti adik-beradiknya yang lain juga.

Perbezaannya, halia dengan warna merah ini lebih sering digunakan di dalam ubatan tradisional dan bukan pula di dalam masakan seperti mana halia putih, kuning dan lain-lain.

Di dalam setiap sepinggan (30 g) halia merah ini, terkandung sekitar nutrisi seperti yang berikut:

Kalori: 50 kcal

Karbohidrat: 14 g

Lemak: 0 g

Protein: 0 g

Sodium: 150 mg

Vitamin D:
0
μg

Zat kalsium: 26 mg

Zat besi: 0.5 mg

Selain itu juga, ia kaya dengan sebatian aktif seperti shogaol, gingerol, zingeron dan banyak lagi yang dipercayai boleh
digunakan sebagai kaedah perubatan tradisional alternati
f
.

Apa yang menjadi tanda tanya adalah benarkah wujud khasiat halia bara untuk lelaki atau ia sekadar omong-kosong? Sebenarnya, mungkin ada dan kami akan rungkaikannya untuk anda.

Ini khasiat halia bara untuk lelaki!

Selain bagus untuk membantu merawat masalah sistem penghadaman, otot, tulang dan sendi, halia ini juga baik buat mereka yang ingin menurunkan berat badan, termasuk juga kaum lelaki.

Berikut adalah antara sebab kenapa halia merah ini
dipercayai sangat bagus untuk orang lelaki
:

#1. Meningkatkan kemahuan seksual

Untuk pengetahuan anda semua, halia bara termasuk dalam makanan yang ada efek afrosidiak di mana ia boleh meningkatkan libido atau nafsu syahwat individu jika dimakan.

Dalam erti kata lebih mudah, ia boleh diumpamakan
 sebagai ubat viagra semula jadi
. Pun begitu, kebergantungan kepada herba ini mungkin tidak disarankan oleh ramai pakar.

#2. Meningkatkan kemampuan seksual

Dalam pada itu, makanan afrosidiak ini juga turut mampu melancarkan sirkulasi darah di dalam tubuh badan termasuk zakar sekali gus
meningkatkan kemampuan lelaki ketika beraksi bersama pasangan
.

Kesannya, masalah seperti ereksi tidak kuat atau ejakulasi pramatang mungkin dapat dirawat. Namun, itu tidak bermakna anda hanya perlu ambil herba ini jika bermasalah seksual.

Khasiat halia bara untuk lelaki #3. Kesuburan

Apa yang paling menarik adalah khasiat halia bara untuk lelaki yang paling utama adalah ia mungkin mampu memperbaiki kadar antioksidan dan aktiviti androgenik. Ini
 sekali gus akan meningkatkan kadar kesuburan kaum Adam
.

Kajian yang dijalankan terhadap subjek makmal ini dapat dibuktikan melalui peningkatan hormon testosteron, kuantiti serta kualiti sperma namun masih perlu kajian lanjut.

Adakah ia benar bagus untuk lelaki?

Berdasarkan kepada 3 khasiat halia bara untuk lelaki yang kami nyatakan di atas tadi, mungkin dapat disimpulkan bahawa ia memang bagus jika diambil sebagai makanan, minuman atau suplemen.

Pun begitu, jangan tidak tahu bahawa ia juga mungkin akan mendatangkan kesan sampingan tersendiri seperti sakit perut, kembung perut, mual, muntah atau cirit-birit apabila diambil terlalu banyak.

Selain itu juga,
setiap daripada khasiat atau manfaat di atas tadi
 masih berada di fasa kajian dan perlu dikaji lebih lanjut lagi agar kita semua dapat benar-benar pasti tentangnya.

Konklusinya, tidak salah untuk
memasukkan halia bara di dalam diet seharian
 selagi ia tepat pada kuantiti dan kualitinya. Jangan lupa, dapatkan nasihat dan informasi lebih lanjut daripada doktor.


Rasa Takut dan Berdebar Secara Tiba-Tiba? Anda Mungkin Mengalami Serangan Panik

Serangan panik boleh berlaku di mana-mana dan bila-bila masa. Kadangkala, selepas bangun dari tidur pun boleh berlaku.

Anda berasa takut, gementar dan berdebar secara tiba-tiba tanpa sebarang sebab atau peristiwa? Jika keadaan ini berlaku sekurang-kurangnya dua kali, dan anda risau akan mengalaminya lagi, anda mungkin mengalami gangguan panik  yang merupakan sejenis  keresahan (anxiety disorder).

Meskipun tiada data yang jelas bagi keadaan ini di Malaysia, namun 1 daripada 10 rakyat Amerika Syarikat mengalami serangan panik setiap tahun. Tetapi tidak semuanya mempunyai gangguan panik, hanya 3% sahaja. Daripada angka ini, perempuan lebih ramai.

Simptom-simptom Serangan Panik

Anda mungkin mengalami 4 atau lebih daripada simptom berikut semasa serangan panik:

Degupan jantung kuat dan laju

Berpeluh

Menggeletar atau menggigil

Sesak nafas atau rasa lemas

Rasa dicekik

Sakit dada

Mual atau sakit perut

Pening kepala atau pengsan

Menggigil atau rasa panas

Kebas atau rasa semut-semut

Rasa hilang kawalan atau menjadi gila

Rasa seperti ingin mati

Kebiasaannya, serangan ini berlaku selama 5-10 minit. Namun, ia boleh berpanjangan sehingga 1 jam. Kadangkala, anda boleh terasa seperti mengalami serangan jantung atau strok. Sesetengah pesakit juga perlu pergi ke bilik kecemasan hospital untuk menjalani pemeriksaan.

Punca dan diagnosis

Doktor masih tidak mampu mengenal pasti punca sebenar. Ia dipercayai berkaitan dengan genetik dan persekitaran tempat membesar. Kadangkala, terdapat juga penyakit mental lain seperti
kemurungan.

Untuk mengesahkan anda menghidap gangguan panik, tiada ujian makmal atau radiologi yang khusus. Ia dibuat dengan menyingkirkan sebab-sebab lain kepada simptom terbabit.

Contohnya, pesakit yang
mengadu sakit dada
 dan sesak nafas mungkin disebabkan oleh serangan jantung.

Jika bacaan elektrokardiogram (ECG) dan ujian enzim jantung tidak menyokong masalah jantung, ia mungkin disebabkan oleh serangan panik.

Apakah rawatan keadaan kesihatan ini?

Sebelum memulakan rawatan, doktor harus mengenal pasti penyakit lain seperti
hipertiroid
 atau ubat-ubatan lain yang mungkin menyebabkan keadaan seperti ini.

Doktor mungkin merujuk anda kepada ahli terapi psikologi (psychotherapist) seperti psikoterapi dan terapi kongnitif tingkah laku (CBT). Ia bertujuan mengenal pasti punca sebenar dan membantu pesakit mengenali persekitarannya serta cara menghadapi keadaannya dengan cara yang terbaik.

Kadangkala, ubat-ubatan tertentu juga diberikan. Contohnya ubat antidepresi dan antikeresahan (anxiolytics), jika diperlukan untuk membantu mengurangkan simptom.

Perubahan gaya hidup juga adalah penting termasuk mengurangkan minuman berkafein, senaman dan
teknik pernafasan dalaman.
 Bebaskan diri daripada tekanan atau stres juga boleh membantu.

Dapatkan kumpulan sokongan di sekeliling anda dalam kalangan ahli keluarga, jiran dan rakan-rakan. Antara kumpulan yang boleh dihubungi adalah:

Persatuan Kesihatan Mental Malaysia (MMHA)
.

KAMI (Kumpulan sokongan keluarga Johor).

Kumpulan-kumpulan sokongan di setiap negeri.


Pakai Serum Dulu Atau Toner? Ini 9 Rutin Penjagaan Wajah Yang Betul!

Dalam aspek penjagaan muka, apa yang harus dipakai dahulu, ya? Adakah pakai serum dulu atau
toner?

Kalau ingin tahu jawapannya, bacalah artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini
.

Penjagaan muka: Pakai serum dulu atau
toner?

Urutan penggunaan produk dalam rutin penjagaan wajah dari siang ke malam adalah penting.

Kenapa?

Ini kerana tiada gunanya mempunyai rangkaian produk yang pelbagai jika ia tidak dapat menembusi kulit dan menjalankan fungsi sewajarnya.

Ini langkah demi langkah yang betul untuk penjagaan kulit wajah:

Langkah 1: Pencuci muka – Siang & malam

Perkara paling penting adalah untuk
menanggalkan solekan
 dan mencuci wajah sebelum menyapu sebarang produk di muka.

Kulit yang bersih, bebas minyak dan kotoran diperlukan untuk produk kulit menyerap dengan betul.

Sebaiknya pilih cecair pencuci mekap berbanding tisu lap solekan. Kemudian, bersihkan wajah anda dengan buih pencuci – terutamanya jika anda mempunyai kulit berjerawat.

Cuba teka, langkah seterusnya pakai serum dulu atau
toner?

Pakai serum dulu atau
toner
 #Langkah 2:  – Siang dan/atau malam

Toner
 harus mempunyai bahan lembut dan menghidrat untuk menyejukkan ku
lit k
ering atau kimia pengelupasan untuk merawat jerawat dan benjolan.

Ia akan membantu bahan-bahan lain yang akan dipakai kemudian untuk diserap dengan lebih baik.

Sekiranya kulit berjerawat, cari
toner
 yang mengandungi BHA –
beta hydroxy acid
 seperti asid salisilik atau AHA –
alpha hydroxy acid
 seperti asid glikolik atau asid laktik – berfungsi membuka liang tersumbat,
mencegah jerawat
 dan memudarkan bintik hitam dari masa ke masa.

Untuk kulit kering, cuba AHA dan
kulit berminyak,
 carilah
toner
 BHA. Bagi jenis kulit lain, pilihlah
toner
 penghidratan – membantu mengembalikan air yang hilang ketika mencuci dan mengeringkan wajah.

Pakai serum dulu atau
toner
 #Langkah 3: Serum – Siang dan/atau malam

Serum adalah cecair nutrien, penghidratan dan antioksidan yang sangat pekat dan berfungsi meningkatkan kesihatan kulit.

Pada waktu pagi, gunalah serum
vitamin C
. Ia melindungi kulit daripada keradangan dan kerosakan disebabkan persekitaran. Dalam masa sama, mencerahkan kulit dan bintik hitam.

Di malam hari, pilih serum tinggi asid hyaluronik – ia menarik air daripada udara ke dalam kulit dan menjadikan ia gebu serta terhidrat semasa anda tidur.

Baca juga:

Langkah 4: Krim mata – Siang & malam

Dalam aspek penjagaan muka, krim mata cenderung lebih ringan dan nipis. Maka ia harus digunakan dahulu sebelum menyapu krim lain.

Untuk pagi, cari krim yang mempunyai aplikator bebola putar – yang membantu mengurangkan
lingkaran gelap
 dan/atau dengan formula kafein – yang dapat mengecut dan menegangkan bengkak bawah mata dalam tempoh 20 minit.

Belah malam pula, sapu krim mata ringkas dengan fungsi penghidratan. Ia dapat melindungi bawah mata dan membaiki penghalang kulit (
skin barrier
).

Langkah 5 dalam penjagaan muka: Merawat tompokan – Siang atau malam

Untuk merawat bintik tompokan seperti jerawat, parut atau bintik hitam lakukan pada belah malam.

Bagi masalah bintik hitam dan
parut jerawat
, gunakan produk dengan hidrokuinon – bahan peluntur kulit yang berkesan tetapi boleh merengsakan mereka dengan kulit sensitif, atau niacinamide (vitamin B3) – dapat mencerahkan tompokan dan parut.

Untuk jerawat dan jeragat, produk benzoyl peroksida atau asid salisilik sangat berkesan.

Benzoyl peroksida boleh membunuh bakteria punca jerawat. Manakala asid salisilik melarutkan minyak dan sel kulit – terutama mereka dengan
masalah pori
 tersumbat dan benjolan meradang.

Langkah 6: Pelembap – Siang & malam

Pelembap harus digunakan 2x sehari.

Pada waktu pagi, cari pelembap berasaskan hyaluronik ringan dan lembut – akan mengekalkan kulit terhidrat tanpa rasa berat atau berminyak.

Sebaiknya, cari dengan formula pelindung matahari sekurang-kurangnya SPF30, terutamanya jika anda tidak merancang untuk menggunakan krim pelindung matahari.

Sebelah malam,
pilih pelembap
 yang mengandungi bahan yang dihasilkan secara semula jadi oleh tubuh seperti asid hyaluronik, lipid dan protein.

Langkah 7 dalam penjagaan muka: Retinol – Malam

Retinoid – istilah umum derivatif vitamin A, termasuklah retinol.

Bahan ini akan merangsang pengeluaran kolagen dan pengelupasan – bermakna ia berfungsi memudarkan bintik gelap, melicinkan parut, membersihkan liang pori, mencegah jerawat dan
mencerahkan kulit.

Pakai serum dulu atau toner, langkah 8: Minyak – Siang dan/atau malam

Dalam rutin penjagaan muka, minyak harus digunakan pada langkah-langkah terakhir kerana ia boleh menembusi produk lain.

Penggunaannya bukan hanya untuk individu dengan kulit kering.

Ini kerana minyak tertentu seperti
rose-hip
 dan jojoba, boleh mengurangkan minyak berlebihan pada
kulit berjerawat
, manakala minyak marula dan aloe pula dapat menenangkan kulit sensitif dan mudah teriritasi.

Langkah 9: Krim pelindung matahari – Siang

Krim pelindung matahari tidak akan cuba menembusi sebarang produk yang dipakai, sebalik ia hanya berperanan untuk melindungi kulit wajah dan bertindak sebagai perisai.

Untuk perlindungan optimum, dapatkan
krim pelindung matahari
 dengan SPF 30 atau lebih.

Jadi jawapan kepada persoalan sama ada pakai serum dulu atau
toner
 sudah terjawab.

Semoga dengan perkongsian ini, dapat membantu menjadikan wajah anda lebih berseri-seri. Selamat mencuba!


Diet Tinggi Fiber vs Simptom Asma

Anda merupakan penghidap asma dan mungkin anda pernah mendengar kata-kata “Makanlah lebih serat, ia bagus untuk anda”. Adakah ia benar? Perlukah anda mengambil lebih serat? Adalah ia benar-benar bagus untuk anda? Adakah ia akan mencetuskan simptom kepada anda? Baca artikel ini untuk maklumat lanjut.

Serat

Terdapat beberapa jenis serat tetapi anda mungkin lebih biasa dengan serat larut dan serat tidak larut. Serat larut boleh bertukar menjadi seperti gel apabila ia menyerap air. Anda boleh menjumpai serat boleh larut pada kekacang, oat, epal, blueberi, pear, pisang, lobak, kacang soya dan oren. Serat boleh larut boleh membantu mengurangkan keradangan di dalam peparu.

Serat tidak boleh larut tidak menyerap air. Anda boleh menjumpai serat jenis ini di dalam gandum, bran, beras perang, biji dan kulit buah. Serat tidak larut ini boleh membantu membersihkan usus anda.

Diet tinggi fiber dan asma

Apabila anda makan sayur-sayuran dan buah-buahan (yang mana mengandungi serat yang tinggi), bakteria di dalam usus akan membantu anda mencerna serat yang anda makan. Mikrob tersebut akan memecahkan serat boleh larut seperti pectin yang terdapat di dalam epal, buah beri, pear, buahan sitrus, kepada asid lemak berantaian pendek (short chain fatty acid). Asid lemak berinteraksi dengan tisu di dalam tulang, di mana sel-sel imun dilepaskan. Ini boleh membantu mencegah sistem imun anda dari terlebih bertindak kerana apabila ia terlalu aktif boleh menyebabkan keradangan. Oleh itu, makan makanan berserat boleh membantu mencegah keradangan.

Di beberapa buah negara, pengambilan serat dalam diet mereka adalah tinggi sementara sebaliknya berlaku di beberapa buah negara lain. Ini boleh dikaitkan dengan insiden asma. Asma lebih sering terjadi di negara yang penduduknya tidak mengambil serat boleh larut secukupnya. Sebagai contoh, sejak 1960-an, insiden asma semakin meningkat dan pengambilan serat menurun di negara-negara barat. Pada masa yang sama, asma kurang terjadi di negara yang mana sayur-sayuran dan buah-buahan merupakan bahagian terbesar di dalam pemakanan harian mereka (seperti negara-negara Afrika).

Benjamin Marsland dari Universiti Lausanne di Switzerland dan rakan sekerjanya telah menjalankan kajian untuk menguji kesan serat di dalam pemakanan pada saluran pernafasan tikus-tikus yang sedang mengalami keradangan. Mereka memberi dua kumpulan tikus makan selama dua minggu; satu kumpulan diberi diet rendah serat sementara satu lagi kumpulan diberi diet tinggi serat. Tikus-tikus yang diberi makan makanan yang tinggi serat mempunyai kurang sel-sel imun yang terbentuk pada asma alergik. Walaupun hasil kajian ini tidak dapat ditafsirkan sepenuhnya kepada manusia, penemuan ini boleh membantu para pengkaji memulakan kajian yang lebih lanjut terhadap manusia pula.

Makan lebih serat boleh memberi manfaat kepada kesihatan anda

Makan lebih serat juga sangat bagus untuk kesihatan anda. Serat boleh larut dapat membantu menggalakkan sistem imun, merendahkan kolestrol jahat (kolestrol LDL), mengurangkan risiko diabetes jenis 2 dan penyakit koronari jantung, mencegah sembelit, menjaga berat badan. Merendahkan gula dalam darah. Serat tidak boleh larut pula boleh mengurangkan sembelit, mengawal berat badan, menambahbaik kesihatan jantung dan fungsi imun. Ia juga boleh membantu dalam mengawal pergerakan usus anda.

Selain itu, makanan yang kaya serat mengandungi vitamin seperti vitamin C, A, B yang juga baik untuk kesihatan kita.

Sayuran berdaun hijau gelap seperti kangkung; sayuran oren seperti lobak merah, cili benggala merah, buah-buahan seperti buahan sitrus (oren, markisa), buah beri adalah pilihan yang baik.

Pemakanan berserat boleh membantu mencegah asma dengan mengurangkan keradangan pada paru-paru. Walau bagaimanapun, anda perlu berbincang dengan doktor anda sebelum mengubah pemakanan anda kerana beberapa jenis makanan yang anda alergik boleh mencetuskan simptom-simptom asma.


Kaki Masih Rasa Sakit Walaupun Sudah Dipotong? Ini Sindrom Phantom Pain Yang Anda Kena Tahu!

Kes-kes perubatan yang melibatkan potong tangan atau potong kaki tidak berakhir begitu sahaja. Ia kadangkala masih lagi boleh menyebabkan kesakitan walaupun anggota badan tersebut sudah tiada lagi. Kejadian ini disebut sebagai
phantom pain
.

 Apakah itu
phantom pain
 dan adakah ia kesakitan fizikal atau sekadar gangguan psikologi?

Untuk mendapatkan lebih banyak info berkenaan Kesihatan, anda boleh klik
di sini
.

Apa itu
phantom pain
?

Dalam terma bahasa Melayu,
phantom pain
 ini disebut sebagai sindrom anggota badan hantu.

Ia adalah sejenis kesakitan yang dirasakan seperti ia datang daripada bahagian badan yang sudah tiada.

Pakar perubatan pernah mempercayai fenomena selepas amputasi ini adalah satu masalah psikologi.

Walau bagaimanapun, pakar kini menyedari bahawa sensasi kesakitan sebenar ini berasal daripada saraf tunjang dan juga otak.

 Kebanyakan individu yang mengalami amputasi seperti potong tangan dan potong kaki melaporkan bahawa, kadangkala mereka merasakan seolah-olah anggota yang telah dipotong itu masih ada.

Ini kerana, kesakitan yang dialami itu dirasakan seperti berasal daripada anggota yang telah tiada.

Bagi sesetengah individu, sindrom kesakitan ini akan menjadi lebih baik dari masa ke masa tanpa sebarang rawatan.

Namun, bagi individu yang lain, menguruskan kesakitan sindrom ini mungkin sesuatu yang agak sukar.

Simptom-simptom
phantom pain

Terdapat beberapa ciri atau tanda jika anda mengalami sindrom anggota badan hantu ini. Antaranya ialah:

Kesakitan yang dialami bermula dalam minggu pertama
selepas amputasi
 atau potong tangan dan potong kaki. Walau bagaimanapun, ia juga mungkin boleh dirasakan selepas beberapa bulan bahkan tahun

Sakit yang dialami bersifat
on/off
 atau secara berterusan

Gejala kesakitan yang dialami biasanya dirasakan pada bahagian anggota badan yang paling hujung seperti tapak kaki daripada bahagian kaki yang telah tiada

Sakit yang dialami dirasakan dengan pelbagai sensasi, antaranya berasa seperti ditembak, ditikam, mengalami kekejangan, rasa dicucuk dengan jarum atau rasa terbakar

Punca
phantom pain

Punca sebenar sindrom anggota badan hantu ini masih tidak begitu jelas.

Namun, terdapat beberapa perkara yang mungkin berkait rapat dengan kemunculannya. Antaranya ialah:

#1. Kerosakan saraf

Amputasi atau potong tangan contohnya boleh menyebabkan
kerosakan pada saraf periferi
.

Ini kemudiannya boleh
merengsakan hujung saraf
 lalu menyebabkan sensasi spontan.

#2. Pemekaan pusat

Saraf periferi
 bersambung dengan saraf tulang belakang, yang kemudiannya bertemu dengan saraf tunjang anda.

Apabila
saraf periferi rosak
 semasa amputasi atau kecederaan, pemekaan pusat mungkin akan berlaku.

Ia akan menyebabkan peningkatan
aktiviti saraf
 dan sensitiviti dalam saraf tunjang, lalu mengakibatkan sindrom
phantom pain
.

#3. Pemetaan semula otak

Selepas anggota badan melalui amputasi seperti potong tangan, otak mengalihkan sensasi dari bahagian anggota yang tiada ke bahagian lain badan kita.

Ini disebut sebagai pemetaan semula atau penyusunan semula (
brain remapping
).

Kesannya, anda mungkin berasa sakit pada bahagian badan yang hilang apabila saraf dirangsang di kawasan sekitarnya.

#4. Faktor psikologi

Dalam sesetengah kes, keadaan psikologi tertentu juga boleh mencetuskan atau menyumbang kepada berlakunya sindrom ini.

Faktor-faktor ini
termasuklah kemurungan
,
masalah kebimbangan
 dan peningkatan
tahap tekanan
 yang dialami.

Bagaimana untuk mengesan sindrom ini?

Walaupun tiada ujian perubatan khusus yang boleh dilakukan untuk mendiagnosis sindrom ini, doktor akan mengenal pasti keadaan yang anda alami berdasarkan gejala dan keadaan anda.

Ini termasuklah sebarang trauma atau pembedahan seperti potong tangan atau kaki yang pernah berlaku sebelum kesakitan bermula.

Oleh itu, amat penting untuk anda menceritakan dengan jelas kesakitan yang sedang dialami kepada doktor agar doktor boleh memahami dengan baik apakah yang sedang berlaku kepada diri anda.

Rawatan bagi sindrom ini

Kesakitan disebabkan
phantom pain
 ini mungkin akan menghilang dengan sendirinya dalam tempoh beberapa bulan.

Namun, jika kesakitan yang dialami masih berterusan, terdapat beberapa kaedah rawatan yang mungkin akan dilakukan oleh doktor.

Antaranya ialah:

#1. Ubat-ubatan

Antara jenis ubat-ubatan yang digunakan untuk merawat kesakitan
phantom pain
 ialah seperti antidepresan trisiklik, dan ini merupakan kaedah rawatan yang paling biasa.

Selain itu, ubat seperti opioid, ubat antiradang bukan steroid, antikonvulsan dan antagonis reseptor NMDA juga digunakan dalam rawatan.

#2. Rawatan perubatan

Selain daripada ubat-ubatan, terdapat beberapa kaedah rawatan perubatan yang boleh dilakukan untuk membantu merawat kesakitan akibat sindrom ini. Antaranya ialah:

Rangsangan saraf transkutaneus.
 Rawatan ini yang dikenali sebagai TENS akan merangsang saraf dengan menggunakan arus elektrik

Rangsangan sistem saraf pusat.
 Dalam rawatan ini, isyarat elektrik akan merangsang otak atau saraf tunjang melalui elektrod yang diimplan

Biofeedback
.
 Dalam rawatan ini, elektrod diletakkan berhampiran kawasan yang terjejas. Pakar akan mengajar anda cara mengawal fungsi tertentu pada kawasan tersebut

#3. Terapi perubatan

Selain itu, terdapat juga beberapa terapi yang boleh membantu kesakitan yang dialami. Antaranya ialah:

Akupunktur.
 Akupunktur menggunakan jarum halus
 untuk
merangsang bahagian tertentu badan
 seperti di kawasan lengan yang melalui prosedur potong tangan

Urutan
.
 Mengurut kawasan yang terjejas boleh membantu
melegakan ketegangan otot

Terapi cermin.
 Ia menggunakan kotak cermin untuk memantulkan anggota badan yang sihat ke bahagian yang telah dipotong untuk menipu otak


Benign Prostatic Hyperplasia: Prostat Bengkak Bukan Kerana Kanser

Benign prostatic hyperplasia
(BPH) ialah satu keadaan yang berlaku kepada lelaki apabila kelenjar prostat membesar. Keadaan ini sangat kerap berlaku apabila semakin meningkat dewasa.

Kedudukan prostat

Prostat mengelilingi saluran urethra (yang menjadi laluan air kencing dan air mani) dan terletak di bawah pundi kencing. Apabila saiznya bertambah besar, urethra menjadi sempit dan menyukarkan laluan air kencing dan air mani. Kesannya, anda akan menghadapi masalah dalam membuang air kencing termasuk:

Susah memulakan proses membuang air kencing.

Aliran air kencing perlahan dan kerap terhenti.

Air kencing menitik selepas selesai membuang.

Rasa ingin membuang air kecil kerap datang termasuk waktu malam.

Gagal menyempurnakan proses membuang air kecil.

Selain itu,
benign prostatic hyperplasia
juga boleh memberikan simptom yang lebih teruk seperti tidak boleh membuang air kencing langsung, darah di dalam air kencing, dan jangkitan saluran air kencing.

Simptom yang berlaku walau bagaimanapun tidak bergantung kepada saiz prostat. Sesetengah lelaki yang mengalami hanya sedikit pembesaran prostat menghadapi simptom yang signifikan manakala lelaki lain yang mempunyai prostat yang sangat besar mungkin hanya mengalami simptom ringan.

Benign prostatic hyperplasia
bukan
kanser prostat

Perkara penting yang anda perlu maklum ialah BPH bukan kanser prostat dan ia tidak meningkatkan risiko kanser. Kedua-duanya ialah keadaan berbeza walaupun banyak simptom yang ditunjukkan adalah sama.

Namun, doktor masih tidak dapat mengenal pasti dengan jelas apakah punca keadaan ini. Sesetengah doktor mendakwa bahawa perubahan hormon apabila meningkat dewasa menyebabkan BPH. Bagi kebanyakan lelaki, saiz prostat mereka bertambah sepanjang hidup dan sebahagian dari mereka mengalami BPH.

Bagaimana BPH dirawat?

Jika prostat bengkak tersebut tidak menjejaskan hidup anda, tiada rawatan diperlukan (memandangkan risiko kanser juga tidak meningkat). Sedikit perubahan gaya hidup boleh mengurangkan ketidakselesaan seperti mengurangkan pengambilan air sebelum tidur, kurangkan kafein dan alkohol serta amalkan senaman untuk menguatkan otot pelvis.

Beberapa pilihan rawatan boleh diambil jika ia mula mengganggu kualiti hidup. Ini termasuk:

Ubat-ubatan untuk mengurangkan saiz prostat atau mengendurkan otot prostat dan pundi kencing.

Pembedahan membuang sebahagian atau keseluruhan prostat.


Hati-Hati, Ini 7 Kesan Negatif Jika Melakukan Seks Sebelum Berkahwin!

Seks adalah antara perkara yang sangat penting dalam kehidupan suami isteri
. Tanpanya, maka hambarlah kehidupan anda dan pasangan yang sudah berkahwin. Pun begitu, zaman kini sudah berubah. Terdapat ramai pasangan di luar sana yang sudah mula melakukan seks luar nikah.

Ya, kami tidak menafikan bahawa ia adalah hak masing-masing. Namun, ketahuilah bahawa terdapat beberapa kesan negatif yang boleh berlaku akibat seks luar nikah.

Jom sama-sama kita ikuti artikel ini untuk mengetahui tentangnya dengan lebih lanjut!

Baca lebih lanjut tentang Kesihatan Seksual
di sini.

Seks luar nikah, norma baharu yang mesti kita elak

Tidak dinafikan seks sebelum berkahwin adalah suatu perkara yang boleh dianggap ‘normal’ pada zaman sekarang.

Agak mustahil untuk membendung gejala ini kerana sudah menjadi fitrah manusia untuk mempunyai keinginan seks.

Apa yang lebih membimbangkan, ia lebih kerap berlaku kepada golongan remaja kerana mereka mempunyai sifat ingin tahu yang sangat tinggi.

Lebih-lebih lagi, jika mereka tergolong dalam kategori berikut:

Mempunyai teman lelaki atau wanita yang istimewa

Institusi kekeluargaan yang tidak utuh

Rendah pengawasan ibu bapa

Kurang pengetahuan seks

Tidak berminat dengan sekolah

Pengaruh rakan sebaya

Pengaruh media massa

Ketagih pornografi

Pernah didera secara fizikal atau seksual

Terlibat dalam penggunaan rokok, arak dan dadah

Seks luar nikah ini bukan sahaja boleh terjadi pada pasangan kekasih malahan juga berlaku dalam beberapa
keadaan yang membimbangkan iaitu sumbang mahram, rogol, cabul atau pelacuran
.

Akibatnya, seks sebelum berkahwin akan mendatangkan pelbagai kesan negatif terhadap fizikal dan mental individu. Maka, katakan tidak padanya!

Ini kesan negatif seks sebelum berkahwin!

Mungkin ramai di luar sana yang berfikiran bahawa
tidak salah untuk melakukan seks luar nikah asalkan menggunakan kaedah kontraseptif
.

Tidak, ia bukanlah semudah itu. Terdapat banyak kesan negatif yang boleh berlaku kepada anda sekiranya gagal berfikir sebelum bertindak.

Ini kesan negatif yang boleh berlaku kepada anda dan pasangan:

#1. Kehamilan luar jangkaan

Kaedah penggunaan kondom, pengambilan pil perancang serta
teknik pancut luar mungkin akan digunakan untuk mengelakkan perkara ini berlaku
.

Pun begitu, adakah anda yakin ia 100% berkesan?

Lebih-lebih lagi jika kalian kurang arif mengenai cara mempraktikkan kaedah mencegah kehamilan tersebut, jadi risiko kehamilan luar jangkaan masih ada.

#2. Penularan penyakit jangkitan seksual

Selain kehamilan,
penularan penyakit jangkitan seksual (STD)
 adalah sangat ditakuti dalam seks luar nikah.

Setiap pasangan yang ingin berkahwin perlu melakukan ujian saringan kesihatan terlebih dahulu sebelum dibenarkan mendirikan rumah tangga.

Jika anda terus melakukan seks tanpa mengetahui dahulu latar belakang kesihatan pasangan, risiko untuk terkena STD adalah jauh lebih tinggi.

#3. Pengguguran anak yang tidak selamat

Kebanyakan pasangan terutamanya golongan remaja yang melakukan seks tidak mahukan anak sebagai hasil aktiviti seksual mereka.

Sekiranya mengandung, sudah pasti mereka akan berasa takut dan malu untuk memberitahu ibu bapa.

Akibatnya, mereka lebih cenderung untuk
melakukan pengguguran anak secara tidak selamat
.

Ramai yang sanggup berjumpa dengan ‘pakar’ tidak diiktiraf dan menggunakan peralatan tidak selamat semata-mata untuk menggugurkan bayi tidak diingini dalam kandungan.

#4. Pembuangan bayi

Dalam pada itu, ada juga pasangan yang tidak mahu melakukan pengguguran bayi sebaliknya meneruskan sahaja kehamilan sehingga melahirkan anak.

Selepas itu, mereka bertindak membuang bayi tersebut kerana tidak mahu atau tidak mampu untuk menjaganya.

Ini adalah satu perbuatan kejam yang sangat tidak bagus sekiranya ia terus terjadi dalam kalangan masyarakat kita.

#5. Gangguan emosi akibat seks luar nikah

Selain fizikal, mental juga boleh terjejas akibatnya.

Sebagai contoh, cuba bayangkan sekiranya anda sudah melakukan pelbagai aktiviti seksual bersama pasangan sebelum berkahwin dan kemudian si dia meninggalkan anda?

Ini sudah pasti meningkatkan risiko kalian mengalami pelbagai masalah mental seperti stres, depresi, kemurungan, kegelisahan dan lain-lain.

Jadi, tolong berfikir sebelum bertindak!

#6. Institusi kekeluargaan terjejas

Ia mungkin tidak akan terjadi kepada anda, pasangan atau dalam kalangan ahli keluarga namun ia lebih kepada keadaan anak di dalam kandungan (sekiranya mengandung luar nikah).

Jika mereka lahir, akan timbul pelbagai keraguan mengenai status diri dari aspek agama dan undang-undang.

Dalam ajaran agama Islam, anak yang dilahirkan luar nikah tidak boleh dibinkan dengan nama bapanya.

Ini kemudiannya akan menyebabkan anak yang tidak berdosa itu keliru dengan diri mereka sendiri lalu menyebabkan pelbagai kesan negatif kepada mereka
termasuklah sanggup membunuh diri.

#7. Implikasi undang-undang

Akhir sekali, kalian perlu tahu bahawa undang-undang di Malaysia tidak membenarkan seks dalam kalangan remaja bawah umur 18 tahun walaupun ia dilakukan di atas dasar suka sama suka.

Segala perlakuan seksual sama ada penetrasi zakar ke dalam faraj, dubur, mulut atau sebagainya akan
 dianggap sebagai satu kesalahan merogol
 dan pelaku boleh dipenjarakan di bawah Akta Kanun Jenayah 574.

Ya, memang benar ia adalah hak masing-masing untuk melakukan seks luar nikah. Namun, ketahuilah ia akan mendatangkan pelbagai kesan negatif seperti yang kami senaraikan di atas.

Maka, sayangilah diri anda!


Ingin Hamil Semula selepas Keguguran

Pengalaman menyedihkan dan rasa kosong akibat keguguran boleh membuatkan seseorang wanita itu berasa serik mencuba untuk hamil semula. Akan tetapi, untuk anda yang masih inginkan kehadiran cahaya mata dalam kehidupan, berikut disediakan beberapa tips untuk anda hamil semula dengan selamat selepas keguguran.

Pulihkan semula rasa kehilangan

Kehilangan bayi dalam kandungan sukar untuk dihadapi. Jadi, persediaan emosi adalah amat penting untuk setiap ibu. Wanita yang mengalami keguguran akan rasa lebih lemah dan berdebar-debar untuk mula hamil kembali. Walaupun tiada sebarang cara mudah untuk berhadapan dengan ketakutan menghadapi satu lagi keguguran, namun dengan bersikap terbuka kepada pasangan anda dan doktor mungkin boleh membantu anda melalui masa-masa genting sebegini. Janganlah putus asa untuk mencuba hamil kembali. Jika anda tiada masalah kesihatan yang menghalang anda untuk hamil, peluang untuk kehamilan berlaku semula adalah tinggi.

Pilih masa yang betul

Selepas keguguran, anda dan pasangan berkemungkinan mengalami kesukaran untuk bersedia dengan kehadiran bayi baru. Bagaimanapun, jika kedua-dua anda sudah bersedia, anda perlu mengira masa yang sesuai untuk melakukan hubungan intim. Bersama dengan suami pada waktu yang tepat adalah kunci yang boleh membantu anda hamil dengan cepat dan selamat. Sebaik sahaja anda tahu waktu bila anda akan mengalami ovulasi dan telur anda akan dilepaskan, anda sudah boleh merancang kehamilan dengan sewajarnya. Melakukan hubungan seks terlalu awal atau terlalu lambat boleh menurunkan peluang anda untuk mudah hamil. Tambahan pula, sperma hanya boleh bertahan selama tiga hingga enam hari dalam tubuh anda, sementara telur pula hanya boleh bertahan selama satu hari. Jadi, anda perlu melakukan hubungan seks satu atau dua hari sebelum ovulasi. Kebanyakan penyedia penjagaan kesihatan juga menyarankan pasangan untuk melakukan hubungan intim selang sehari jika anda tidak boleh mengagak bilakah waktu ovulasi anda. Ini akan menambahkan peluang anda untuk segera hamil.

Kesan jendela kesuburan anda

Cara lain untuk berjaya hamil adalah dengan mengetahui masa ovulasi anda. Peluang anda untuk hamil terletak dalam masa lima hari sebelum ovulasi dan hari ovulasi tersebut. Akan tetapi, bagi mengenal pasti hari ovulasi mungkin sedikit mencabar. Pelbagai faktor boleh mempengaruhi masa sebenar ovulasi anda, termasuklah tekanan dan aktiviti fizikal yang berlebihan. Anda boleh menggunakan pelbagai kaedah untuk mengenal pasti waktu ovulasi anda, termasuklah:

Periksa kalendar:
Kaedah ini sesuai jika anda mengalami haid teratur dan stabil. Pertama, kenal pasti bilakah waktu haid anda seterusnya akan bermula. Tandakan hari tersebut. Jika kitaran haid anda 28-hari, maka anda berkemungkinan mengalami ovulasi pada hari ke-14.

Kesan suhu badan anda:
Suhu asas badan adalah suhu tubuh terendah dalam tempoh 24-jam. Beberapa hari selepas ovulasi anda, suhu asas badan anda akan meningkat. Anda boleh menggunakan termometer untuk mengukur suhu asas badan. Peluang kehamilan anda akan menjadi lebih tinggi semasa dua hingga tiga hari sebelum suhu badan anda meningkat.

Perhatikan perubahan dalam lelehan faraj:
Pada hari-hari biasa, anda akan mengalami sedikit lelehan faraj dan rasa kekeringan. Namun, semakin dekat anda dengan waktu ovulasi, anda akan mengalami lebih banyak lelehan mukus serviks. Lelehan ini akan kelihatan jernih, berlendir, dan meregang seperti telur putih.

Sebelum mencuba untuk hamil semula, adalah lebih baik jika anda berjumpa dengan doktor bagi mengetahui punca yang menyebabkan anda mengalami keguguran sebelum ini. Dengan mengetahui keadaan kesihatan anda dan mendapatkan rawatan yang betul boleh membantu anda untuk berjaya hamil.


Slipped Disc: Gelinciran Cakera yang Menyebabkan Sakit Belakang

Apabila bercakap tentang sakit belakang, antara perkara pertama yang difikirkan ialah slipped disc atau gelinciran cakera. Sebenarnya, kebanyakan sakit belakang berpunca daripada tekanan yang kuat ke atas tulang belakang dan akan hilang selepas beberapa minggu. Ia disebut sebagai sakit belakang biasa.

Slipped disc bukanlah keadaan yang sangat kerap berlaku jika dibandingkan dengan punca sakit belakang yang lain dan ia mungkin lebih serius berbanding sakit biasa.

Apa itu slipped disc/ gelinciran cakera?

Tulang belakang manusia terdiri daripada 26 tulang bermula dari leher hingga ke pinggul. Antara tulang ini terdapat cakera atau disc yang berfungsi membantu pergerakan tulang belakang dengan menyerap tekanan serta mengelakkan tulang bergeser antara satu sama lain yang boleh menyebabkan rasa sakit.

Cakera tersebut mempunyai dua bahagian iaitu bahagian dalam yang lembut dan bahagian keras di luar. Slipped disc berlaku apabila bahagian luar menjadi lemah atau koyak menyebabkan bahagian dalam tergelincir keluar. Rasa sakit berlaku apabila cakera tersebut menekan urat saraf berhampiran. Sakit juga mungkin disebabkan oleh dua tulang belakang yang bergeser antara satu sama lain.

Sakit belakang menjalar

Kebiasaannya, mereka yang mengalami slipped disc akan mengadu sakit belakang yang menjalar ke bahagian belakang punggung, paha, dan kadangkala betis. Dalam kes yang lebih teruk, mereka mungkin mengalami lemah otot dan rasa kebas pada sebelah atau kedua-dua belah kaki.

Ada juga kes di mana individu terbabit tidak dapat menahan air kencing dan najis. Keadaan seperti ini memerlukan pembedahan disebabkan tekanan yang serius ke atas urat saraf.

Jika anda melakukan kerja-kerja fizikal yang berat atau terlibat dalam sebarang kemalangan dan mengalami rasa sakit belakang seperti yang disebutkan di atas, mendapatkan nasihat perubatan ialah jalan yang paling selamat terutamanya jika sakit tersebut tidak hilang selepas sebulan.

Slipped disc boleh diuruskan dengan baik jika rawatan awal diberikan. Jika bertangguh, urat saraf yang terbabit mungkin akan mengalami kecederaan yang lebih serius.

Baca juga:

Sakit Belakang? Posisi Tidur Anda Mungkin Memainkan Peranan

Sakit Belakang Kronik: 5 Sebab Utama

5 Tip Menghilangkan Sakit Belakang


Apa Ibu Bapa Perlu Tahu Jika Anak Demam Denggi

Nyamuk adalah punca penyebaran demam denggi, iaitu penyakit tropika. Kebanyakan kes demam denggi adalah tidak teruk dan boleh sembuh sendiri selepas kira-kira seminggu. Walau bagaimanapun, kes demam denggi dalam kalangan kanak-kanak semakin meningkat kini. Lantaran itu, ibu bapa perlu berwaspada dan mengawasi anak-anak jika berlakunya demam denggi dan mencari penyelesaian segera.

Petanda & Simptom

Bertahun lama dahulu, demam denggi dipanggil sebagai “demam tulang belulang”. Sesetengah simptom demam ini mungkin kelihatan. Namun, sebenarnya tulang anda bukanlah rosak, tetapi anda berasa seperti mengalaminya.

Anak anda mungkin mengalami beberapa petanda dan simptom seperti di bawah:

Anak anda cenderung mengalami demam panas, mungkin setinggi 40°C

Pendarahan ringan keluar pada hidung atau gusi. Bawa berjumpa doktor secepat mungkin.

Anak anda mengadu alami sakit kepala teruk

Sakit pada belakang mata dan antara sendi, otot, atau tulang

Kebanyakan tubuh anak mendapat ruam

Secara umumnya, simptom yang dialami oleh anak kecil dan mereka yang pertama kali dijangkiti penyakit ini adalah ringan, sementara kanak-kanak yang lebih besar, orang dewasa, dan mereka yang pernah dijangkiti mungkin mengalami simptom sederhana hingga teruk.

Diagnosis demam denggi dalam kalangan kanak-kanak

Doktor akan bertanyakan kepada anda soalan berkaitan bilangan simptom, seperti ke mana anak anda pergi baru-baru ini. Virus denggi boleh dikenal pasti daripada ujian darah dan ujian fizikal. Walau bagaimanapun, ujian darah masih perlu dilakukan dengan lebih kerap untuk mengetahui kehadiran virus denggi. Doktor juga, boleh, menyarankan kiraan darah lengkap untuk melihat bagaimana teruknya virus tersebut menyerang anak anda kerana virus ini boleh memberi kesan pada platelet darah.

Jika anda mengesyaki demam denggi adalah penyebab simptom demam anak anda, segeralah berjumpa dengan doktor.

Rawatan denggi untuk kanak-kanak

Selalunya, denggi akan sembuh sendiri dan tiada ubat spesifik yang boleh merawat denggi dengan cepat. Anak anda mungkin perlu dimasukkan ke hospital jika denggi didapati serius. Doktor akan memantau tekanan darah dan bilangan darah anak anda. Ujian darah akan turut dilakukan pada selang waktu. Bagi merawat demam denggi dalam kalangan kanak-kanak, adalah penting untuk anda memastikan anak anda sentiasa hidrat dan mendapat rehat yang secukupnya. Anda boleh mengikuti tip di bawah bagi menangani denggi:

Sediakan anak anda dengan diet berkhasiat dan makanan yang boleh menguatkan sistem imun anak. Tambahkan telur, ayam, ikan, produk tenusu dalam diet anda kerana makanan-makanan ini kaya dengan protein, yang boleh mempercepatkan penyembuhan. Ingatkan anak anda untuk minum banyak air suam.

Pastikan anak berehat. Tidak mengapa jika anak aktif asalkan di bawah pemantauan.

Doktor mungkin akan memberikan paracetamol untuk melegakan demam, tetapi cara tradisional – iaitu meletakkan kain basah pada dahi anak – juga boleh dilakukan.

Anda boleh memantau anak dengan memberikan Electrolyte/ serbuk ORS kepada kanak-kanak untuk mengekalkan penghidratan tubuh mereka.

Denggi selalunya mengambil masa kira-kira 10 hari, tetapi demam tersebut boleh menyebabkan anak anda lesu selama lebih daripada sebulan. Jika simptom menunjukkan tiada tanda-tanda untuk sembuh dan demam datang selang sehari atau dua hari, ia boleh menunjukkan DHF, yang dikira sebagai perubatan kecemasan yang serius.


5 Cara Mengatasi Keletihan Semasa Puasa Ramadan

Walaupun Ramadan menjelang pada setiap tahun, pada asasnya berpuasa menyebabkan keletihan terutamanya bagi yang bekerjaya. Ini kerana selain perlu menumpukan kepada ibadat puasa, mereka perlu menggunakan mental dan fizikal untuk memastikan tugasan harian berjalan lancar seperti biasa. Baca artikel ini untuk membantu anda sentiasa cergas dan bertenaga sepanjang hari.

1. Jauhi makanan segera

Makanan segera adalah makanan yang sudah diproses dan sudah tentu mempunyai banyak bahan perasa. Apabila berbuka atau bersahur dengan makanan ini anda akan berasa lebih cepat letih dan lesu kerana badan memerlukan
 tenaga
yang lebih untuk memprosesnya dan ini secara tidak langsung anda juga terdehidrasi. Sebaiknya, berbuka dengan makanan segar yang dimasak.

Selain itu, kandungan serat yang sedikit dan gula yang tinggi boleh menyebabkan kenaikan kadar gula dalam darah yang akan mengganggu penghidap diabetes.

2. Elakkan makanan bergoreng dan berkafein

Setiap makanan yang digoreng semestinya lebih enak, namun memakannya akan membuatkan anda mudah berasa mengantuk kerana sistem penghadaman terpaksa bekerja lebih kuat untuk memproses lemak. Ia juga mengandungi minyak dan lemak trans yang menyebabkan saluran arteri, mencemarkan sel darah serta meningkatkan kolesterol jahat (LDL).

Manakala minuman berkafein dipercayai mampu memberi anda tenaga kerana ia membantu mengurangkan rasa mengantuk, rasa lebih segar dan bersemangat. Namun tanpa disedari sebenarnya lama-kelamaan tubuh anda akan berasa lebih penat.

3. Pengambilan makanan kaya zat besi

Makanan yang kaya dengan sumber zat besi seperti daging lembu, ikan, kekacang dan sayur-sayuran hijau membantu tubuh anda menjadi lebih bertenaga. Zat besi adalah sumber mineral penting yang membantu membawa oksigen daripada paru-paru ke seluruh tubuh. Jika anda kekurangan zat besi, anda mudah berasa lemah, lesu dan tidak sihat, terutamanya ketika bulan Ramadan.

4. Banyakkan meminum air

Inilah paling sukar dilakukan semasa puasa Ramadan kerana anda kekenyangan dengan minuman bergula dan makanan. Jadi pastikan sepanjang puasa anda mendapatkan air putih secukupnya supaya dapat mengelakkan kekurangan cacair tubuh pada waktu siang yang mana anda tidak boleh mengambil sebarang makanan atau minuman. Amalkan air putih secara berkala sebanyak 8 gelas atau 3 liter sehari.

5. Kurangkan aktiviti luar

Sepanjang berpuasa, elakkan aktiviti lasak dan aktiviti luar yang terdedah kepada cahaya matahari. Ini kerana suhu panas menyebabkan cecair dala badan mengewap. Sebaiknya lakukan aktiviti ringan bersama keluarga yang secara tidak langsung membuatkan anda lupa terhadap rasa lapar dan dahaga.


Susu untuk Kanak-kanak: Berapa Gelas Susu Anak Saya Perlu Minum?

Susu terkenal sebagai minuman sihat yang kaya dengan nutrien. Selain berkhasiat dalam membantu menguatkan tulang dan gigi, susu juga adalah minuman baik yang menyokong pergerakan otot, pembelajaran dan memori. Pun begitu, kebanyakan ibu bapa berdepan dengan dilema dalam pemberian susu kepada kanak-kanak. Selepas diperkenalkan kepada makanan pejal, ada kanak-kanak yang berhenti mengambil susu kerana lebih tertarik kepada minuman lain. Dan, tidak dapat dinafikan juga, ada kanak-kanak yang gemar minum susu. Jadi, sebenarnya, berapa banyak susu yang perlu diberikan kepada kanak-kanak?

Berapa gelas susu yang diperlukan untuk kanak-kanak?

Susu merupakan sumber baik kalsium, vitamin D, dan protein. Meskipun susu diketahui merupakan minuman yang baik untuk tumbesaran dan perkembangan kanak-kanak, namun pengambilan susu untuk kanak-kanak ada hadnya; tidak boleh diambil berlebihan, dan juga tidak boleh terkurang.

Sebenarnya, jumlah pemberian susu untuk kanak-kanak adalah bergantung kepada peringkat usia mereka. Dalam lingkungan usia kanak-kanak, mereka disarankan untuk minum susu antara 2 dan 4 gelas setiap hari. Pengambilan susu meningkat terutama jika anak anda jenis yang tidak minum atau makan makanan yang kaya dengan kalsium seperti yogurt, keju, dan susu.

Menurut kajian yang dilakukan di University of Toronto, biarpun susu baik untuk membina tulang, namun pengambilan susu yang berlebihan adalah tidak elok untuk tahap zat besi kanak-kanak. Ini kerana minum susu berlebihan boleh mengurangkan simpanan zat besi, sekali gus menyebabkan kanak-kanak cenderung mengalami kekurangan zat besi yang teruk.

 American Academy of Pediatrics (AAP) menyarankan supaya kanak-kanak yang tidak minum empat cawan susu sehari mengambil suplemen vitamin D, bagi menggantikan kandungan vitamin D yang boleh didapati daripada susu. Walau bagaimanapun, saranan zat besi oleh AAP adalah kanak-kanak perlu minum hanya dua hingga tiga cawan susu sehari sahaja.

Berikut adalah saranan lazim pengambilan susu mengikut peringkat usia kanak-kanak:

2-8 tahun: minum 2 cawan susu setiap hari

9-18 tahun: minum 3 cawan susu setiap hari

Yang mana lebih baik? Susu rendah lemak atau susu penuh?

Pelbagai jenis susu yang terdapat di pasaran. Namun, yang mana satu terbaik untuk kanak-kanak? Ketahuinya jenis-jenis setiap susu dan kesesuaian pemberian kepada anak:

Susu penuh:
 Bukan semua kanak-kanak boleh diberikan susu jenis ini. Hal ini kerana, susu penuh mempunyai banyak lemak di dalamnya, berbanding dengan susu rendah-lemak dan susu tanpa-lemak. Kanak-kanak yang mengambil terlalu banyak susu penuh cenderung mendapat obesiti semasa alam kanak-kanak. Walau bagaimanapun, berikut merupakan antara golongan kanak-kanak yang perlu diberikan susu penuh:

Anak kecil yang berusia lebih setahun dan di bawah 2 tahun, yang tidak minum susu ibu

Kanak-kanak yang memilih makan (tetapi bukan kategori terlebih berat badan)

Susu rendah-lemak:
 AAP menyarankan semua kanak-kanak diberikan susu rendah lemak sebaik sahaja usia mereka dua tahun. Sesetengah bayi yang berusia antara 12 bulan dan 2 tahun perlu dikurangkan pengambilan lemak susu jika mereka sudah sedia terlebih berat badan, atau jika ada dalam kalangan ahli keluarga yang terlebih berat badan ataupun mempunyai kolesterol tinggi.


Menghadapi Jerebu: Apakah Topeng Muka yang Sesuai?

Jerebu telah beberapa kali melanda ruang udara Malaysia. Kali pertama pada tahun 1983, serangan berikutnya pada tahun 1991, 1994, 1997, 2005, 2006, 2013 dan terbaru 2015. Keadaan ini membuatkan udara menjadi tidak sihat serta meningkatkan
risiko kesihatan
.

Oleh itu,
langkah-langkah
 sepatutnya harus diambil untuk mengelakkan kesan buruk yang tidak diingini, lebih-lebih lagi jika bacaan
Indeks Pencemaran Udara (IPU)
 menunjukkan angka yang membimbangkan.

Bercakap tentang jerebu, tentunya topeng muka akan menjadi antara perkara pertama yang dicari. Mana tidaknya, dengan udara yang berhabuk dan kelabu, sudah pasti anda tidak mahu menghirup segala kuman dan kotoran yang ada. Namun, tahukah anda topeng muka mana yang paling sesuai untuk anda?

Topeng muka pembedahan (
surgical mask
)

Topeng ini kerap ditemui di dalam hospital. Daripada namanya, ia sering digunakan oleh staf kesihatan di dalam bilik bedah. Dengan harga yang murah dan mudah didapati, topeng muka ini selalu menjadi pilihan utama dalam banyak keadaan, termasuk jerebu.

Walau bagaimanapun, ia sebenarnya tidak sesuai untuk digunakan semasa jerebu. Topeng muka pembedahan melindungi saluran pernafasan anda daripada cecair dan air liur serta partikel bersaiz besar. Ia lebih kepada mengelakkan pemakai menyebarkan jangkitan berbanding melindungi dirinya daripada kuman dari luar.

Bagi orang muda yang sihat, ia mungkin boleh digunakan jika tiada alternatif lain. Namun, kanak-kanak, warga emas dan mereka yang menghidap penyakit kronik tidak harus menggunakannya.

Topeng muka N95

Jerebu? Inilah pilihan terbaik untuk perlindungan yang berkesan!

Ia mampu menapis sehingga 95% (sebab itu namanya N95) partikel di dalam udara termasuk bersaiz 0.1 hingga 0.3 mikron. Tambahan pula, topeng muka ini rapat ke kulit dan menutup ruang yang membolehkan udara masuk ke dalam salur pernafasan sebelum ditapis.

Kanak-kanak, warga emas dan mereka yang mempunyai penyakit kronik seperti masalah paru-paru, sakit jantung dan asma perlu memakainya. Selain daripada golongan ini juga digalakkan jika perlu berada di luar dalam tempoh yang lama.

Topeng muka N95 boleh digunakan banyak kali asalkan ia dalam keadaan yang baik dan bentuknya masih tidak rosak.


5 Makanan Tinggi Potassium Terbaik, Bagus Buat Orang Yang Darah Tinggi!

Kebanyakan orang mungkin hanya akan
 fokus pada 3 makronutrien paling utama
 iaitu protein, lemak dan karbohidrat. Namun kebanyakannya seringkali terlupa kepada mikronutrien seperti potassium. Persoalannya, apa antara contoh makanan yang tinggi potasium ini?

Untuk mendapatkan lebih banyak informasi tentang Pemakanan Sihat, sila dapatkannya
di sini
.

Apa maksud & fungsi nutrien potassium?

Untuk pengetahuan anda semua, potassium atau kalium adalah antara mineral penting yang sangat diperlukan oleh tubuh badan. Pengambilan sekitar 100 miligram sehari begitu digalakkan.

Sebenarnya, mineral ini mampu dihasilkan secara semula jadi dalam tubuh badan manusia. 80% daripada jumlah itu wujud pada otot manakala sisanya pula di sel tulang, sel darah dan organ hati.

Kenapa ia penting? Nutrien potassium ini diperlukan oleh tubuh badan untuk tujuan yang berikut:

Menyeimbangkan kadar gula darah

Menyeimbangkan cecair tubuh badan

Mengelakkan pembentukan batu karang

Menguatkan jisim tulang

Menumbuhkan otot badan

Meningkatkan sistem saraf

Menurunkan tekanan darah tinggi

Dalam erti kata lebih mudah,
kepentingannya sebaris dengan mineral lain
 seperti kalsium, sodium, selenium, magnesium, 3 zat utama (besi, zink, tembaga) dan lain-lain. Disebabkan itu pula, kita perlu lebih banyak mengambil makanan yang tinggi potasium.

Contoh makanan yang tinggi potasium

Dalam usaha untuk mendapatkan jumlah potassium yang tinggi dalam tubuh badan, maka sila berikan lebih perhatian terhadap makanan yang anda ambil. Contoh makanan yang tinggi potasium:

Makanan tinggi potassium#1. Ubi kentang

Ramai orang yang keliru
sama ada ia termasuk di dalam kategori sayur atau buah
. Dalam pada itu, tidak ramai pula yang tahu bahawa ia sebenarnya sangat tinggi dengan mineral potassium.

Dikatakan bahawa setiap 100 gram ubi kentang mengandungi sekitar 396 miligram potassium, 2 per 3 wujud dalam isi manakala 1 per 3 lagi pada kulit, memang jumlah yang agak tinggi!

Disebabkan itu pula, ramai pakar yang menyarankan agar anda tidak membuang malah
memakan kentang ini dengan isi bersama kulit
 bagi mendapatkan sumber mineral ini dengan lebih banyak.

Makanan tinggi potassium #2. Ubi bit

Selain kentang, ada satu lagi jenis ubi yang
 juga tinggi dengan potassium iaitu ubi bit
. Juga dikenali dengan nama ubi jalar merah, ia turut mempunyai banyak lagi manfaat kesihatan yang lain.

Kandungan potassium di dalam ubi ini adalah sekitar 565 miligram di dalam setiap 100 gram. Kalau hendak dibandingkan, jumlah mineral itu jauh lebih tinggi berbanding dengan ubi kentang.

Cara untuk ambil ubi bit ini juga lebih pelbagai di mana anda boleh makan ia begitu sahaja selepas dikukus dan dipanggang atau
mencampurkan ia dengan nasi serta lauk
 dalam menu seharian.

Kalium juga wujud dalam #3. Kacang merah

Ada
banyak jenis kacang yang tinggi dengan mineral ini
 namun kacang merah adalah yang terbaik.

Dipercayai bahawa di dalam setiap 100 gram kacang ini memiliki sekitar 360 miligram kalium. Ia juga kaya dengan manfaat serat dan antioksidan yang bagus untuk tubuh badan manusia.

Apabila digabungkan ketiga-tiganya, kacang merah boleh membantu memulihkan masalah radang, melancarkan sistem perut serta menurunkan risiko pelbagai jenis penyakit yang kronik.

Makanan tinggi potassium #4. Susu

Sekotak susu segar mengandungi kira-kira 150 miligram potassium. Lebih menarik, jumlah ini akan meningkat lebih tinggi jika ia
diproses menjadi produk tenusu lain
 seperti yogurt atau keju.

Baca lagi artikel berkaitan:

3 Perkara Yang Akan Berlaku Apabila Anda Berhenti Mengambil Produk Tenusu

Susu Kacang Soya Lebih Sihat Dan Bermanfaat Daripada Susu Lembu, Betul Ke?

Terdapat Pelbagai Jenis Susu Di Pasaran Tapi Yang 3 Ini Buat Anda KURUS!

Di dalam setiap 100 gram produk tenusu lain, kandungan kalium ini boleh mencecah 300 miligram selain turut tinggi dengan nutrisi lain seperti
kalsium yang sangat bagus untuk tulang anda
.

Tidak hanya itu, makanan yang tinggi potasium ini juga adalah salah satu sumber probiotik terbaik dan akan memberi manfaat kepada kesihatan sistem pencernaan, penghadaman dan selera makan.

Makanan tinggi potassium #5. Jeruk

Ada banyak jenis jeruk namun yang paling popular
 adalah jeruk buah dan sayur. Dikatakan jeruk dengan rasa masam yang sangat kuat boleh mempunyai kira-kira 470 miligram mineral ini.

Tidak kurang dengan itu, jeruk juga tinggi dengan kandungan nutrisi daripada keluarga vitamin seperti vitamin A, B1 (folat), B9 (tiamin) serta beberapa jenis sebatian antioksidan yang lain.

Menurut
 Journal of Medicinal Food
, pengambilan jeruk bersama dengan
makanan yang tinggi mineral kalsium
 serta vitamin jenis D mampu membantu membuat tulang lebih tumpat dan padat.

Konklusinya, di atas ini adalah antara jenis makanan yang tinggi potasium dan bagus untuk tubuh badan manusia. Ada banyak lagi contoh, dapatkan nasihat dan informasi daripada doktor ya!


Antara 5 Jenis Ubat Untuk Merawat Darah Tinggi, Ambil Tahu Fungsi Ubat Tersebut

Hipertensi merujuk kepada keadaan di mana tekanan darah menjadi sangat tinggi, melebihi 140/90 mmHg. Bagi mengatasi hipertensi, perubahan gaya hidup adalah keperluan dan penyelesaian utama. Walau bagaimanapun, dalam kebanyakan kes ubat-ubatan diperlukan untuk membantu menurunkan tekanan darah. Artikel ini akan membincangkan beberapa ubatan asas bagi rawatan hipertensi.

Ubat-ubatan 1: Diuretik

Juga dikenali sebagai pil air, ubatan ini bertindak ke atas buah pinggang untuk mengeluarkan lebih banyak natrium dan air, seterusnya mengurangkan jumlah cecair di seluruh badan. Diuretik yang digunakan untuk rawatan hipertensi adalah thiazide (termasuk chlorthalidone, hydrochlorothiazide, dan indapamide). Pil air juga boleh menyebabkan jumlah kencing semakin meningkat, yang mungkin menimbulkan kesan sampingan seperti kelemahan, kekejangan otot dan simptom lain, akibat daripada penurunan paras natrium, kalium dan paras air.

Ubat-ubatan 2:
Perencat aktiviti enzim penukar angiotensin (
ACE inhibitors
 – ACEi)

Ubatan ini menghalang pembentukan hormon angiotensin – yang menyempitkan
pembuluh darah
. Ini menyebabkan pembuluh darah melebar, menurunkan tekanan darah dan meningkatkan output jantung. Ubat-ubatan yang ada termasuk benazepril, captopril, enalapril, fosinopril, lisinopril, moexipril, perindopril, quinapril, ramipril, dan trandolapril. Ubat-ubatan ini memberi manfaat kepada pesakit diabetes, jantung atau pesakit kronik buah pinggang.

Ubat-ubatan 3:
Perencat reseptor angiotensin II (
Angiotensin II receptor blockers
 – ARB)

Ubatan ini menyekat tindakan hormon angiotensin – sejenis bahan kimia yang menyempitkan pembuluh darah. Oleh itu, serupa dengan ACEi, mereka dapat membantu meluaskan saluran darah, menurunkan tekanan darah dan meningkatkan output jantung. ARB yang ada termasuklah azilsartan, candesartan, irbesartan, losartan, olmesartan, telmisartan, dan valsartan. Ubat-ubatan ini sangat penting bagi orang-orang yang mempunyai penyakit buah pinggang kronik.

Ubat-ubatan 4:
Penghalang saluran kalsium (
calcium channel blockers
 – CCB)

Penghalang saluran kalsium dapat membantu melegakan otot-otot saluran darah dengan mengurangkan jumlah kalsium yang memasuki otot-otot lembut di dinding saluran darah dan otot jantung. Terdapat dua kategori utama penghalang saluran kalsium:
Dihydropyridines
 (termasuk amlodipine, felodipine, isradipine, nicardipine, nifedipine, dan nisoldipine) dan
Non-dihydropyridines
 (yang termasuk diltiazem dan verapamil). Harus diingati bahawa jus limau gedang boleh berinteraksi dengan beberapa penyekat saluran kalsium, yang boleh meningkatkan paras darah dan membuat anda terdedah kepada risiko kesan sampingan yang lebih tinggi.

Ubat-ubatan 5:
Penyekat beta (
beta blockers
)

Penyekat beta membantu mengurangkan beban jantung dan membuka saluran darah, yang membolehkan jantung berdegup dengan lebih perlahan dan kurang daya. Penyekat beta yang ada termasuklah acebutolol, atenolol, betaxolol, bisoprolol, metoprolol, nadolol, nebivolol, pindolol, propranolol, dan timolol. Walau bagaimanapun, kesan sampingan penyekat beta termasuklah simptom-simptom asma yang semakin teruk, penyakit paru-paru lain, atau penyakit saluran darah di luar jantung. Oleh itu, ubatan ini tidaklah ditetapkan untuk pesakit yang mempunyai keadaan sedemikian.

Dapatkan nasihat doktor tentang penggunaan ubat-ubatan selepas mendapat preskripsi. Patuhi jadual ubat-ubatan dengan ketat dan beritahu doktor anda sekiranya anda menghadapi sebarang masalah atau sebarang pertanyaan.

Hello Health Group
 tidak menyediakan nasihat perubatan, diagnosis, atau rawatan.


Sindrom Kulit Lecur Stafilokokus, Menyerupai Kulit Terbakar

Apa itu sindrom kulit lecur Stafilokokus?

Sindrom kulit lecur Stafilokokus atau
Staphylococcal scalded skin syndrome
 (SSSS) adalah jangkitan kulit yang serius oleh bakteria
Staphylococcus aureus
 (S. aureus).Bakteria ini menghasilkan
toksin eksfoliatif yang menyebabkan lapisan luar kulit melepuh dan menggelupas, seolah-olah mereka disiram dengan cecair panas.

 Penyakit jarang ini yang juga dikenali sebagai penyakit Ritter menjejaskan sehingga 56 orang daripada 100,000. Ini paling biasa pada bayi dan kanak-kanak berusia 6 tahun ke bawah.

Kanak-kanak di bawah usia dua tahun lebih berisiko untuk mendapat jangkitan S. aureus kerana sistem imun dan buah pinggang yang kurang matang untuk memproses serta membuang toksin.

Penyebaran SSSS

Jangkitan yang timbul daripada bakteria Staphylococcal menghasilkan dua jenis toksin iaitu toksin epidermolitik A dan B. Kajian terbaru melaporkan bahawa kira-kira 15-40% orang membawa S. aureus di dalam kulit mereka tanpa sebarang tanda dan simptom jangkitan.

Oleh itu, bayi yang mana sistem imun dan buah pinggang tidak berkembang berkemungkinan berisiko mendapat SSSS. Jarang sekali jangkitan SSSS berlaku pada orang dewasa, tetapi berkemungkinan kepada pesakit yang mengalami masalah kegagalan buah pinggang, sistem imun tubuh dan beberapa masalah kronik lain.

Bakteria S. aureus dipindahkan dari seseorang kepada seseorang dengan cara berkongsi tuala atau dengan titisan batuk. Selain itu, orang yang membawa bakteria tetapi tidak mempunyai tanda dan simptom jangkitan juga boleh menyebarkan bakteria. Sumber S. aureus adalah organ tubuh termasuk tekak, telinga dan mata.

Tanda-tanda dan simptom SSSS

Pada amnya, permulaan simptom SSSS termasuk demam dan kemerahan pada seluruh permukaan kulit. Dalam masa 24 hingga 48 jam, lepuh dengan pengumpulan cecair terbentuk di seluruh badan. Kemudian, lepuh pecah dan kawasan yang dihasilkan muncul sebagai pembakaran. Kawasan permukaan kulit yang besar menggelupas atau tertanggal menunjukkan tanda-tanda pengelupasan atau pendeskuamaan (penanggalan luar epitelium, terutama dari kulit atau membran mukus dalam bentuk sisik atau kepingan kecil).

Kulit menggelupas dengan sentuhan lembut dan meninggalkan kawasan merah yang lembap sebagai kulit terbakar.

Simptom pada kulit

Di bahagian pangkal paha, ketiak, hidung dan telinga, cecair lepuh yang terkumpul kelihatan seperti kertas tisu. Ruam kulit merebak dengan cepat ke kaki dan sekitar bahu hingga pinggul (
trunk
) lain. Kawasan lampin bayi yang baru lahir adalah ruam kulit yang sangat biasa yang dikaitkan dengan SSSS. Selepas 24 jam jangkitan, permukaan kulit menggelupas dalam kepingan kecil, meninggalkan kawasan lembap dan kemerahan pada permukaan topikal. Simptom lain SSSS termasuk rasa sakit yang sengit di sekitar kawasan jangkitan, kelemahan, kelesuan dan dehidrasi.

Diagnosis SSSS

Diagnosis SSSS biasanya dilakukan melalui ujian klinikal dan melihat sejarah perubatan anda.

Oleh kerana simptom SSSS boleh menyerupai gangguan kulit yang lain seperti ekzema tertentu, doktor anda boleh melakukan biopsi kulit untuk diagnosis yang lebih pasti. Mereka juga boleh mengarahkan ujian darah dan pengambilan sampel tisu di bahagian dalam tekak dan hidung.

Rawatan SSSS

Dalam kebanyakan kes, rawatan biasanya akan memerlukan kemasukan ke hospital kerana mempunyai kelengkapan yang cukup untuk merawat keadaan ini.

Rawatan umumnya terdiri daripada:

Antibiotik oral atau intravena untuk membersihkan jangkitan

Ubat sakit

Krim untuk melindungi kulit yang terdedah

Ubat antikeradangan bukan steroid (NSAIDs) tidak digunakan kerana ia boleh memberi kesan negatif ke atas buah pinggang dan sistem imun.

Anda disarankan untuk meminum banyak cecair kerana l
ecur dan lecet menyebabkan dehidrasi. Penyembuhan biasanya bermula 24 hingga 48 jam selepas rawatan dimulakan, manakala pemulihan penuh hanya berlaku pada lima hingga tujuh hari kemudian.


Mengapa Mengetahui Tekanan Darah Sangat Penting?

Tekanan darah ialah salah satu daripada petanda utama kepada kesihatan seseorang. Seorang doktor akan mendapatkan 4 tanda yang disebut sebagai tanda vital (
vital signs
) setiap kali menjalankan pemeriksaan kepada pesakit. Tanda-tanda tersebut ialah:

Tekanan darah.

Nadi.

Suhu badan.

Kadar pernafasan.

Bacaan tidak normal pada tanda-tanda ini mungkin menunjukkan masalah yang berlaku pada individu terbabit.

Tekanan darah tinggi (hipertensi) menjejaskan banyak organ

Tekanan darah membantu darah mengalir dalam sistem peredaran darah. Jika terganggu, aliran darah juga akan terkesan dan ia boleh menjejaskan pelbagai organ terutamanya jantung, otak, dan buah pinggang yang menerima bekalan darah yang tinggi.

Tekanan darah tinggi mungkin tidak menyebabkan kematian secara langsung tetapi ia membawa kepada keadaan kesihatan lain yang serius seperti penyakit jantung iskemik (sebab kematian nombor satu di Malaysia!), strok (nombor 3!), dan penyakit buah pinggang kronik.

Tiada simptom khusus

Hipertensi malangnya tidak mempunyai simptom yang khusus meskipun membawa risiko yang besar. Kebiasaannya, simptom pertama yang berlaku ialah komplikasi kepada penyakit seperti serangan jantung dan strok. Pada waktu itu, tahap penyakit sudah semakin lanjut dan peluang untuk pulih semakin berkurang.

Oleh sebab itu, hipertensi perlu dikenal pasti sebelum berlaku sebarang simptom.

Bagaimana ingin melakukan sedemikian? Jalani pemeriksaan tekanan darah secara berkala sejak muda. Jangan menyangka penyakit ini haanya menyerang orang berumur. Anda boleh dapatkan pengukur tekanan darah elektronik untuk digunakan di rumah. Jika bacaan anda melebihi normal (120/80), dapatkan pemeriksaan dari doktor.

Bagi mereka yang mempunyai bacaan normal, pemeriksaan harus dilakukan sekurang-kurangnya sekali dalam 5 tahun. Apabila semakin berumur, kekerapan perlu ditambah. Jika bacaan tidak normal, pemeriksaan lebih kerap diperlukan dan ubat-ubatan mungkin harus diambil.

Ketahui tekanan darah anda, cegah sebelum terlambat

Pencegahan ialah langkah terbaik dalam menangani keadaan kesihatan ini. Jangan pandang remeh terhadap bacaan tekanan darah anda. Ia boleh dicegah melalui gaya hidup dan pemakanan sihat serta pemeriksaan tekanan darah secara berkala.